CELEX: 
Language: lv
Date: 2022-06-30
Title: Priekšlikums PADOMES IETEIKUMS Ceļi uz panākumiem skolā

EIROPAS KOMISIJA
            Briselē, 30.6.2022
            COM(2022) 316 final
            2022/0206(NLE)
            
            Priekšlikums
            PADOMES IETEIKUMS
            Ceļi uz panākumiem skolā
            (Dokuments attiecas uz EEZ)
            {SWD(2022) 176 final}
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               “Es vēlos panākt, lai Eiropa censtos sasniegt labāku situāciju  sociālā taisnīguma un labklājības jomā.  
               Tas ir solījums, ko devām mūsu Savienības izveides laikā.” 
                  Komisijas priekšsēdētājas U. fon der Leienas politikas pamatnostādnes
            
            
               Izglītības un mācību sistēmas var būt, un tām būtu jābūt nozīmīgām, lai padarītu Eiropas sabiedrību taisnīgāku, iekļaujošāku un pārtikušāku. Izglītība var stiprināt sociālo kohēziju un padarīt ES ekonomiku noturīgāku — pētījumi liecina, ka maznodrošinātu iedzīvotāju grupu bērnu un jauniešu piekļuve kvalitatīvai izglītībai palīdz mazināt bezdarbu un pārtraukt nabadzības nodošanu no paaudzes paaudzē. Šos mērķus var sasniegt tikai tad, ja izglītības un mācību sistēmas ir patiesi vienlīdzīgas un iekļaujošas. Skolām būtu jānodrošina, ka visiem izglītojamajiem ir iespēja gūt panākumus un īstenot savu potenciālu neatkarīgi no personīgajām iezīmēm
                  1
               , ģimenes, kultūras un sociālekonomiskās situācijas. Tas ir atspoguļots Eiropas sociālo tiesību pīlāra
                  2
                1. un 11. principā. 
            
            
               Izglītības rezultāti mācību laikā iegūto zināšanu, prasmju un attieksmes ziņā ļauj labi prognozēt, vai personai būs līdzsvarota veselīga un sekmīga dzīve pieaugušā vecumā. Tos mēra kā izglītības sasniegumus
                  3
                un iegūto izglītības līmeni
                  4
               , un tie ieliek pamatu turpmākām mācībām, nodarbinātībai un pilnvērtīgai dzīvei. Pamatprasmju (rakstpratības, matemātikas un dabaszinātņu) apguve
                  5
                ir būtiska izglītojamo akadēmiskajai un personīgajai attīstībai, bet vidējās izglītības laikā iegūtās prasmes un kompetences aizvien vairāk uzskata par obligātām prasībām nodarbinātībai vai pamatu turpmākām mācībām un pilnvērtīgai dzīvei. Tomēr sociālekonomiskie modeļi un stratifikācija rada ievērojamu ietekmi uz izglītības pieredzi un atsevišķu personu rezultātiem; nesekmīgie izglītojamie pārsvarā nāk no nelabvēlīgas vides, un pastāv lielāka iespēja, ka viņi pārtrauks izglītību un mācības, neieguvuši vidējo izglītību. Tieši tāpēc tādu personu īpatsvara samazināšana, kurām ir vājas sekmes pamatprasmju apguvē, un izglītības un mācību priekšlaicīgas pārtraukšanas
                  6
                problēmas risināšana ir galvenie mērķi Eiropas sadarbībai izglītības un mācību jomā. Komisijas paziņojumā par Eiropas Izglītības telpas izveidi līdz 2025. gadam
                  7
                ir paziņots par iniciatīvu “Ceļi uz panākumiem skolā” kā pamatiniciatīvu, lai sekmētu izglītības iekļaujošo aspektu, kas ir viens no mērķiem, kas paziņots konferencs par Eiropas nākotni 2022. gada maija galīgajā ziņojumā, aicinot izveidot “iekļaujošu Eiropas izglītības telpu, kurā visiem iedzīvotājiem[..] ir vienlīdzīga piekļuve kvalitatīvai izglītībai[..]”. Iniciatīvā “Ceļi uz panākumiem skolā” uzsvars likts uz to, lai sekmētu izglītības iekļaujošo aspektu, proti, samazinātu vājas sekmes pamatprasmju apguvē un palielinātu vidējās izglītība apguvi. Padomes Rezolūcijā par stratēģisku satvaru Eiropas sadarbībai izglītības un mācību jomā ceļā uz Eiropas izglītības telpu un turpmāk (2021–2030)
                  8
                šis pasākums tiek atbalstīts un tiek noteikti ES līmeņa mērķi 2030. gadam: tādu 15 gadus vecu personu īpatsvaram, kurām ir sliktas sekmes lasīšanā, matemātikā un dabaszinātnēs, vajadzētu būt mazākam par 15 %,
                  9
                un būtu jāpanāk, ka izglītību un mācības priekšlaicīgi pārtraukušo īpatsvars ir mazāks par 9 %
                  10
               .
            
            
               Šajā kontekstā Komisija rosina pieņemt Padomes Ieteikumu "Ceļi uz panākumiem skolā". Ar ierosināto Ieteikumu tiks atcelts un aizstāts Padomes2011. gada Ieteikums par politiku, lai mazinātu mācību priekšlaicīgu pārtraukšanu
                  11
               , vienlaikus pamatojoties uz pieredzi, kas gūta minētā dokumenta īstenošanas gaitā. Kopš Padomes 2011. gada Ieteikuma pieņemšanas Eiropas valstis ir saskārušās ar situācijām, problēmām un iespējām, kuras dziļi ietekmējušas izglītības un mācību sistēmas un kuras ietver lielāku skaitu migrantu no trešām valstīm un skolas vecuma bēgļus
                  12
               , kas ierodas ES, kā arī Covid-19 pandēmiju. Bažas par pasliktināšanās tendenci pamatprasmju apguves jomā (par ko liecina PISA 2018. gada rezultāti) ir kļuvušas aizvien nozīmīgākas politikas diskursā. Pētījumi izglītības jomā ir snieguši jaunu ieskatu, un sadarbība politikas izstrādē ES līmenī ir atklājusi trūkumus un iespējamās darbības jomas, tāpēc ir pamatoti pārskatīt, atjaunināt un uzlabot Padomes 2011. gada Ieteikumu. Jaunajam priekšlikumam ir plašāka darbības joma, jo tas vienlaikus ir vērsts uz diviem ES līmeņa mērķiem saistībā ar pamatprasmēm un priekšlaicīgu izglītības un mācību pārtraukšanu. Tas atspoguļo šo divu problēmu papildināmību, izraisītājus un risināšanas pasākumus. Turklāt priekšlikumā tiek plašāk skatīti citi aspekti, kas nav aplūkoti iepriekš un kas būtiski ietekmē izglītības rezultātus, piemēram, labbūtība skolā.
            
            
               •Ar ierosināto Padomes ieteikumu risināmās problēmas
            
            
               Eiropas līmenī un dalībvalstīs ir veikts plašs darbs, kopš 2011. gadā tika pieņemts Padomes Ieteikums par politiku, lai mazinātu mācību priekšlaicīgu pārtraukšanu. Neatkarīgā novērtējumā par ieteikuma īstenošanu
                  13
                ir aprakstīta vispārēji pozitīva aina attiecībā uz šā ieteikuma ietekmi un saistītajiem ES politikas instrumentiem (uzraudzības un ziņošanas mehānismiem Eiropas pusgada ietvaros, savstarpējo mācīšanos un dalībvalstu sadarbību ET 2020 mehānismā; finansējumu, jo īpaši, izmantojot Erasmus+ un Eiropas strukturālos un investīciju fondus, ieguldījumus pētniecībā un saziņā). Novērtējumā ir secināts, ka Padomes ieteikuma ieviešana ir sekmējusi izglītības un mācību priekšlaicīgas pārtraukšanas rādītāja (ELET) samazināšanos ES līmenī (no 13,4 %
                  14
                2011. gadā līdz 9,7 % 2021. gadā) un izmaiņas izglītības iestādēs un politikā. 
            
            
               Tomēr neatkarīgi no šā ievērojamā progresa priekšlaicīga izglītības un mācību pārtraukšana joprojām ir politikas problēma Eiropā, kas ir īpaši nopietna vairākās dalībvalstīs un reģionos, kā arī noteiktās mērķgrupās.  Mūsdienās vairāk nekā 3,2 miljoni jauniešu ES (18–24 gadus vecu) priekšlaicīgi pārtrauc izglītību un mācības, un tikai 84,3 % jauniešu (20–24 gadus vecu) ir ieguvuši vidējo izglītību. Joprojām pastāv ievērojamas atšķirības starp valstīm un valstīs, kā arī nevienlīdzība noteiktās sabiedrības grupās; vidējais priekšlaicīgi izglītību un mācību pārtraukušo personu rādītājs jauniem vīriešiem ir par 3,5 procentpunktiem augstāks (11,4 %) nekā jaunām sievietēm (7,9 %)
                  15
               , turklāt nelabvēlīgā situācijā ir arī jaunieši, kas dzimuši ārzemēs, kā arī izglītojamie, kas dzīvo noteiktās priekšpilsētās, lauku un attālās teritorijās
                  16
               . Kopumā izglītojamo sociālekonomiskajai situācijai ir liela ietekme uz priekšlaicīgu izglītības un mācību pārtraukšanu
                  17
               .
            
            
               Tomēr novērtējumā tika uzsvērti arī daži trūkumi un jomas, kur nepieciešams ieguldīt papildu darbu:
            
            
               –pasākumi un darbības parasti tiek īstenoti tikai projektu ietvaros un īstermiņā, pievēršoties tikai vienai problēmai vai neņemot vērā visas skolas dimensijas, attiecīgi tiem ir ierobežota ietekme; gan skolu, gan sistēmiskā līmenī ir vajadzīga sistemātiskāka pieeja, jo pašreizējā pieeja vēl nav pietiekami attīstīta; 
            
            
               –daudzās valstīs īstenotie politikas pasākumi netiek pietiekami uzraudzīti un izvērtēti;
            
            
               –joprojām pārāk neliela un fragmentāra ir sadarbība dažādās politikas jomās (piemēram, izglītības un mācību, veselības un sociālo pakalpojumu, nodarbinātības, mājokļu un tieslietu, migrantu un bēgļu iekļaušanas un nediskriminācijas jomā) un pārvaldības līmeņos (valsts, reģionālā, vietējā), kā arī dialogs ar ieinteresētajām personām;
            
            
               –lai gan kompensējošie pasākumi ir labi iedibināti, daudzās valstīs preventīvie un agrīnas intervences pasākumi nav pietiekami izstrādāti vai nav īstenoti / nodrošināta to izpilde;
            
            
               –pārāk bieži noteiktu grupu vajadzības netiek pienācīgi apmierinātas (tādas grupas kā izglītojamie ar redzamu invaliditāti vai bez tās, izglītojamie ar īpašām izglītības vajadzībām vai garīgās veselības problēmām, izglītojamie, kas nāk no migrantu ģimenēm, ieskaitot bēgļus, izglītojamie no tādām etniskām minoritātēm kā romi, iebiedēšanas upuri); šī situācija ir īpaši smaga izglītojamajiem ar sarežģītām vajadzībām (piemēram, bērniem, kuriem viens no vecākiem ir cietumā, vardarbības ģimenē upuriem, aprūpē esošiem bērniem utt.);
            
            
               –pasākumi, kuru mērķis ir novērst mācīšanās grūtības, nav pietiekami integrēti pasākumos, kuri sekmē labbūtību skolā, novērš iebiedēšanu un uzlabo garīgo veselību;
            
            
               –izglītojamie, ģimenes un galvenās ieinteresētās personas (arī sociāli atstumtie vecāki, migrantu kopienas un NVO) bieži nav pietiekami iesaistīti politikas izstrādē, īstenošanā un izvērtēšanā;
            
            
               –skolu vadītāji, skolotāji, pasniedzēji un cits izglītības personāls bieži nav pietiekami sagatavoti, lai risinātu nesekmības un izglītības un mācību priekšlaicīgas pārtraukšanas problēmas, ņemtu vērā daudzveidību, sniegtu atbilstošu atbalstu bērniem ar grūtībām vai riskam pakļautiem bērniem, vai izglītojamajiem ar labbūtības vai garīgās veselības vajadzībām.
            
            
               Pēdējo desmit gadu laikā ir ieguldītas ievērojamas pūles, lai samazinātu izglītības un mācību priekšlaicīgu pārtraukšanu — jo īpaši pēc Padomes 2011. gada Ieteikuma pieņemšanas. Pēdējā laikā nepietiekamai pamatprasmju apguvei ir pievērsta īpaša uzmanība politikas debatēs ES līmenī, jo īpaši pēc ESAO Starptautiskās skolēnu novērtēšanas programmas (PISA) 2018. gada
                  18
                konstatējumu publicēšanas, kas liecina par pasliktināšanās tendenci ES līmenī 2009.–2018. gada periodā
                  19
               . Proti, 2018. gada PISA liecina, ka: 
            
         
         
            
               –mūsdienās katrs piektais 15 gadus vecais Eiropas iedzīvotājs ir nesekmīgs (22,5 % nevar izpildīt pamata uzdevumus lasīšanā, 22,9 % — matemātikā un 22,3 % — dabaszinātnēs). ES vidējais rādītājs nav uzlabojies, un starp dalībvalstīm ir lielas atšķirības, lai gan dažām valstīm laika gaitā ir izdevies uzlabot savus rezultātus. 
            
            
               –Sociālekonomiskā situācija izteikti ietekmē skolēnu rezultātus un to akadēmiskās prognozes vairumā ES dalībvalstu. Turklāt valstīs ar lielu skaitu nesekmīgo skolēnu parasti ir arī lielas atšķirības starp bērniem labvēlīgā un nelabvēlīgā sociālekonomiskajā situācijā.
            
            
               –Lasīšanā nesekmīgu skolēnu ar migrantu izcelsmi īpatsvars (kā definēts ESAO PISA)
                  20
                daudzās ES dalībvalstīs
                  21
                ir daudz lielāks nekā tādu skolēnu īpatsvars, kuriem nav migrantu izcelsmes. 
            
            
               –Kopumā valstīs, kurās ir neliels nesekmīgo skolēnu īpatsvars, parasti ir arī daudz skolēnu ar visaugstākajiem rezultātiem, kas liecina par to, ka skolu izglītības sistēmā var tikt panākta gan izcilība, gan vienlīdzība
                  22
               . 
            
            
               –Meiteņu lasītprasmes rezultāti ir daudz labāki nekā zēniem, kā arī meitenēm ir pastāvīgi labāks sniegums dabaszinātnēs
                  23
               . To apliecina valstu dati, kas arī liecina par to, ka zēni biežāk kavē skolu nekā meitenes
                  24
               .
            
            
               Arī 2018. gada Starptautiskā datorprasmju un informācijas pratības pētījuma (ICILS)
                  25
                rezultāti liecina, ka piektajai daļai jauniešu ES nav pamata digitālo prasmju, vienlaikus atklājot sociālekonomiskā statusa ietekmi uz digitālo pratību — vidēji izglītojamiem ar augstāku solciālekonomisko statusu ir ievērojami augstāki datorpratības un informācijas pratības rādītāji, un izglītojamajiem, kam viens no vecākiem ir ieguvis vismaz bakalaura grādu, arī ir augstāks rezultāts nekā izglītojamajiem, kuru vecākiem nav akadēmiskā grāda.
            
            
               Lai atbalstītu dalībvalstis, kad tās īsteno ANO Konvenciju par personu ar invaliditāti tiesībām, ko visas dalībvalstis ir parakstījušas,
                  26
                Komisija Personu ar invaliditāti tiesību stratēģijā 2021.–2030. gadam uzsver starpību izglītības rezultātos starp jauniešiem ar invaliditāti un bez invaliditātes, jo nav iekļaujošas pieejas un pieejamības izglītības sistēmai. Daudzi bērni un jaunieši ar invaliditāti mācās īpašās skolās, kas ne vienmēr piedāvā efektīvu saikni ar parasto izglītību.
            
            
               Jaunākie PISA rezultāti arī atklāja papildu un tikpat satraucošus trūkumus izglītības sistēmās, kas var ietekmēt izglītības rezultātus, — skolēnu labbūtība skolā
                  27
                (ko nosaka kā skolēnu piederības izjūtu skolā) pasliktinās, kā arī ir plaši izplatīta un pieaugoša iebiedēšana/kiberiebiedēšana
                  28
               . Pētījumi liecina, ka iebiedēšanai skolā ir ļoti nelabvēlīgas sekas uz izglītojamo labbūtību un akadēmiskajiem sasniegumiem un tā palielina skolas priekšlaicīgas pamešanas risku
                  29
               . Pētījumi arī apliecina, ka izglītojamo labbūtības uzlabošana, tostarp, izmantojot sociālo un emocionālo izglītību
                  30
                un iebiedēšanas novēršanu, ir ļoti svarīga, lai uzlabotu izglītības rezultātus
                  31
               . Bērnu un jauniešu emocionālā labbūtība un garīgā veselība ir arī kļuvusi par nozīmīgu problēmu Eiropā, jo aptuveni 10–20 % skolas vecuma bērnu saskaras ar garīgās veselības problēmām skolas gadu laikā, un aptuveni pusei no tiem problēmas rodas pirms 14 gadu vecuma. Tas īpaši attiecas uz trauksmi un depresiju. Tā ir nozīmīga problēma, kas negatīvi ietekmē izglītības rezultātus. Ja skolas vienas pašas nevar atrisināt šīs problēmas, tās var palīdzēt uzlabot labbūtību un mazināt garīgās veselības problēmas sadarbībā ar vietējo kopienu un ārējiem profesionāļiem un aģentūrām
                  32
               . 
            
            
               Nabadzība un sociālekonomiskie faktori ir tā saikne, kas ir šo problēmu pamatā: izglītojamo un viņu ģimenes sociālekonomiskā izcelsme joprojām ir visnozīmīgākais faktors, kas nosaka izglītības rezultātus; tas liecina, ka pastāv pastāvīgs risks, ka nelabvēlīgā situācija un samazināta augšupējā sociālā mobilitāte izglītojamajiem, kas nāk no nelabvēlīgas vides, tiek nodota no paaudzes paaudzē.
            
            
               Starptautisku pētījumu konstatējumi un šā priekšlikuma apspriešanas laikā saņemtās atsauksmes apstiprina, ka ir nepieciešams kopīgi risināt izglītības snieguma un izglītības apguves jautājumus. Vāji rezultāti pamata un digitālo prasmju ziņā un priekšlaicīga izglītības un mācību pārtraukšana ir savstarpēji saistītas problēmas, ko izraisa faktoru kombinācija (individuāli, ar ģimeni saistīti, sociāli, ekonomiski un citi faktori). To ierosinātāji nav saistīti tikai ar izglītību, tomēr noteiktas izglītības un mācību sistēmu iezīmes (piemēram, ierobežota piekļuve kvalitatīvai pirmsskolas izglītībai un aprūpei, agrīna iekļaušana dažādos izglītības novirzienos, segregācija, atstāšana uz otru gadu, speciālas mācību programmas izstrāde utt.)
                  33
                var palielināt šo problēmu biežumu, īpaši negatīvi ietekmējot personas no nelabvēlīgākā situācijā esošām grupām. 
            
            
               Covid-19 izraisītā krīze ir padarījusi šīs problēmas vēl nozīmīgākas. Lai gan būs vajadzīgs vairāk laika un darba, lai novērtētu mācību skolā ilgstošo pārtraukumu ilgtermiņa ietekmi uz mācīšanos un akadēmiskajiem rezultātiem,vairāki sākotnējie pētījumi liecina, ka krīze var būt kavējusi izglītojamo progresu un palielinājusi iespēju, ka tie, kam ir saiknes ar skolu zuduma risks, faktiski pārtrauc mācības. Tie arī liecina, ka krīzei ir bijušas negatīvas sekas saistībā ar izglītojamo labbūtību, ko cita starpā izraisījis stress un trauksme, kura radusies izolācijas un kontakta ar citiem izglītojamajiem neesības dēļ, kā arī saistībā ar lielāku vardarbību mājās un mazāku piekļuvi būtiskajiem pakalpojumiem. Sociālekonomiski marginalizētiem bērniem, kam jau pirms pandēmijas vidēji bija zemāki rezultāti, ir ļoti liela iespēja visvairāk ciest ierobežojumu laikā
                  34
               , tostarp arī tāpēc, ka nav piekļuves internetam un/vai elektroniskām ierīcēm, kas vajadzīgas virtuālām mācībām
                  35
               . Tā rezultātā, iespējams, Eiropā pandēmijas laikā ir ievērojami palielinājies izglītojamo ar vājiem rezultātiem īpatsvars. Tiek arī gaidīts, ka tuvāko gadu laikā palielināsies priekšlaicīgi izglītību un mācības pārtraukušo izglītojamo īpatsvars, lai gan tas atspoguļosies statistikā tikai pēc dažiem gadiem.
            
            
               Lai to panāktu, ir vajadzīgi jauni centieni sekmēt labākus izglītības rezultātus un iekļaujošu skolu vidi visiem izglītojamajiem neatkarīgi no to personīgajām iezīmēm, ģimenes, kultūras un sociālekonomiskās situācijas, īpaši pievēršoties pamatprasmju labākai apguvei. 
            
            
               Lielāka uzmanība jāpievērš labbūtībai skolā, ņemot vērā atziņas, kas gūtas, īstenojot Padomes 2011. gada Ieteikumu par mācību priekšlaicīgas pārtraukšanas mazināšanu, jaunākās pētījumu un apspriešanās procesa atziņas un jaunās problēmas, ko atklājusi Covid-19 radītā krīze. 
            
            
               Pamatojiet uz atziņām, kas gūtas saistībā ar Padomes 2011. gada ieteikumu, Komisijas priekšlikumā Padomes Ieteikumam "Ceļi uz panākumiem skolā" ir izklāstīts pārskatīts rīcības satvars dalībvalstīm, lai izstrādātu savu integrēto stratēģiju panākumu atbilstošai uzlabošanai skolā atkarībā no katras izglītības un mācību sistēmas struktūras, kuras atbalstam nodrošināta efektīva datu apkopošana un uzraudzība. Atjauninātajā satvarā ir izklāstīts politikas pasākumu kopums, kas ietver uzraudzību, profilaksi, intervenci un kompensēšanu
                  36
               , lielāku uzsvaru liekot uz profilaksei un agrīnu intervenci. Dalībvalstis var piemērot un kombinēt politikas pasākumus atbilstoši saviem īpašajiem apstākļiem un vajadzībām. 
            
            
               •Ierosinātā Padomes ieteikuma mērķi
            
            
               Komisijas priekšlikuma Padomes Ieteikumam "Ceļi uz panākumiem skolā" mērķis ir:
            
            
               –novērst saikni starp izglītības rezultātiem un iegūto izglītības līmeni un sociālo, ekonomisko un kultūras statusu;
            
            
               –samazināt personu ar nepietiekamiem rezultātiem un personu, kas priekšlaicīgi pamet izglītību un mācības, īpatsvaru ES līmenī, lai sasniegtu Eiropas izglītības telpas ES līmeņa mērķus 2030. gadam; 
            
            
               –sekmēt iekļaujošu izglītību un mācības, kas ietver vienlīdzību, kvalitāti, akadēmiskos rezultātus, iesaisti, labbūtību skolā, garīgo un fizisko veselību un daudzveidības cienīšanu; 
            
            
               –ar savstarpējās mācīšanās palīdzību turpināt attīstīt kopīgu izpratni par faktoriem, kas dod iespēju sekmēt izglītības rezultātus un labbūtību, īpaši pievēršoties izglītojamajiem, kas nāk no nelabvēlīgas vides. 
            
         
         
            
               •Starptautiskā dimensija
            
            
               Šis priekšlikums papildina starptautiskā līmenī veikto darbu. Tas palīdz veikt pasākumus, kas sekmē ANO 2030. gada ilgtspējīgas attīstības mērķu (IAM) sasniegšanu
                  37
               , jo īpaši attiecībā uz 4. IAM jeb kvalitatīvu izglītību. Šis priekšlikums atbilst ANO Konvencijas par personu ar invaliditāti tiesībām
                  38
                24. pantam, kurā paredzētas iekļaujošas izglītības sistēmas. Tas saskan ar ANO Globālo izglītības uzraudzības 2020. gada ziņojumu par iekļaušanu. Tas sekmē UNESCO pasākumus saistībā ar vardarbību skolā un iebiedēšanu
                  39
               . Iniciatīva “Ceļi uz panākumiem skolā” atbilst ESAO “Mācību kompasa 2030” satvaram
                  40
               . 
            
            
               Šā priekšlikuma saturu ir ietekmējuši ESAO Starptautiskās skolēnu novērtēšanas programmas (PISA) rezultāti, kas ļauj arī veikt starptautisku salīdzinājumu, ko var papildus pētīt EEZ stratēģiskā satvara skolu darba grupas kontekstā. 
            
            
                •Īstenošanas sekmēšanas rīki 
            
            
               Rosināto Padomes ieteikumu sekmēs dažādi instrumenti:
            
            
               –ziņošana un uzraudzība, jo īpaši saistībā ar Eiropas pusgadu, sociālo rezultātu pārskatu un EEZ stratēģisko satvaru; 
            
            
               –savstarpējā mācīšanās, informācijas un pieredzes apmaiņa starp dalībvalstīm, jo īpaši EEZ stratēģiskā satvara skolu darba grupā;
            
            
               –ES finansējums (jo īpaši no Erasmus+, Atveseļošanas un noturības mehānisma, Eiropas Sociālā fonda+, Eiropas Reģionālās attīstības fonda, programmas “Digitālā Eiropa”, programmas “Apvārsnis Eiropa", tehniskā atbalsta instrumenta, Patvēruma, migrācijas un integrācijas fonda utt.), izmantojot pieņemtās programmas vai plānus;
            
            
               –atjaunināta, praktiska Eiropas rīkkopa skolām, lai koplietotu resursus un līdzdalītu praksi
                  41
               ;
            
            
               –ekspertu grupa atbalstošas mācību vides veidošanas stratēģiju jautājumos nesekmības riskam pakļautajām grupām un labbūtības atbalstam skolās;
            
            
               –pētniecība programma “Apvārsnis Eiropa”;
            
            
               –mācību laboratorijas ieguldījumiem kvalitatīvā izglītībā un mācībās izveide (no 2022. gada decembra), kas uzlabos izglītības politikas un ieguldījumu izvērtēšanu un uzraudzību Eiropas līmenī.
            
            
               •Papildināmība ar citām iniciatīvām
            
            
               Ieteikums papildina citas Komisijas darbības, kas publiskotas saistībā ar Paziņojumu par Eiropas izglītības telpu un Digitālās izglītības rīcības plānu. Šādas darbības ietver:
            
            
               –Padomes 2019. gada Ieteikumu par visaptverošu pieeju valodu mācīšanai un apguvei
                  42
               ;   
            
            
               –Padomes 2019. gada Ieteikumu par kvalitatīvām agrīnās pirmsskolas izglītības un aprūpes sistēmām
                  43
               ; 
            
            
               –Padomes 2018. gada Ieteikumu par to, lai veicinātu kopīgas vērtības, iekļaujošu izglītību un Eiropas dimensiju mācīšanā
                  44
               ;
            
            
               –Padomes 2021. gada Ieteikumu par kombinētu mācīšanos kvalitatīvai un iekļaujošai pamatizglītībai un vidējai izglītībai
                  45
               ; 
            
            
               –strukturētu dialogu par faktoriem, kas dod iespēju sekmīgi īstenot digitālu izglītību, un kopēju vadlīniju izstrādi skolotājiem un izglītības darbiniekiem, lai sekmētu digitālo pratību un risinātu dezinformācijas problēmu; 
            
            
               –Prasmju programmu Eiropa
                  46
               ; 
            
         
         
            
               –Padomes 2020. gada Ieteikumu par profesionālo izglītību un apmācību (PIA) ilgtspējīgai konkurētspējai, sociālajam taisnīgumam un noturībai
                  47
               , kurā rosināts modernizēts ES politikas redzējums par PIA, kas ietver digitalizāciju un kombinētās mācīšanās izmantošanu;
            
            
               –Padomes 2020. gada Ieteikumu “Tilts uz nodarbinātību – Garantijas jauniešiem pastiprināšana” un ar ko aizstāj Padomes 2013. gada 22. aprīļa Ieteikumu par garantijas jauniešiem izveidi
                  48
               .
            
            
               Rosinātais Padomes ieteikums arī palīdzēs īstenot Eiropas sociālo tiesību pīlāru un tā rīcības plānu, Eiropas dzimumu līdztiesības stratēģiju 2020.–2025. gadam (2020. gads)
                  49
               , ES romu līdztiesības, iekļaušanas un līdzdalības stratēģisko satvaru 2020.–2030. gadam (2020. gads)
                  50
                un saistīto Padomes Ieteikumu (2021. gads)
                  51
               ; LGBTIK līdztiesības stratēģiju 2020.–2025. gadam (2020. gads)
                  52
               ; rīcības plānu integrācijai un iekļaušanai 2021.–2027. gadam (2020. gads)
                  53
               ; stratēģiju personu ar invaliditāti tiesībām 2021.–2030. gadam (2021. gads)
                  54
               ; ES rasisma apkarošanas rīcības plānu 2020.–2025. gadam (2020. gads)
                  55
               ; ES stratēģiju antisemītisma apkarošanai un ebreju dzīvesvides atbalstam (2021. gads)
                  56
               ; ES stratēģiju par bērna tiesībām (2021. gads)
                  57
               ; Eiropas Garantiju bērniem (2021. gads)
                  58
               ; Eiropas Jaunatnes gadu (2022. gads)
                  59
               ; jauno ES stratēģiju labākam internetam bērniem (2022. gads)
                  60
               ; HealthyLifeStyle4All (2021. gads)
                  61
               .
            
            
               Erasmus+ programma atbalsta šo iniciatīvu: organizācijas un dalībnieki ar mazāku skaitu iespēju ir programmas vispārējās prioritātes “Iekļaušana un daudzveidība” centrā, un to rīcībā tiek nodoti īpaši mehānismi un resursi. Erasmus+ programmā atbalstu saņem arī skolotāji un viss skolas personāls, lai apgūtu jaunas kompetences un izstrādātu iekļaujošas stratēģijas un mācību programmas, kuras ietver tādas darbības kā Erasmus+ skolotāju akadēmijas.  
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Ierosinātais Padomes ieteikums ir saskaņā ar Līguma par Eiropas Savienības darbību 165. panta 4. punktu un 166. panta 4. punktu. 
               
               
                  165. panta 1. punktā ir noteikts, ka Savienība, veicinot dalībvalstu sadarbību un vajadzības gadījumā atbalstot un papildinot to rīcību, sekmē pilnvērtīgas izglītības attīstību, pilnīgi respektējot dalībvalstu atbildību par mācību saturu un izglītības sistēmu organizāciju. 165. panta 2. punktā precizēts, ka Savienības darbībai izglītības jomā daļēji ir mērķis veicināt tālmācībā iegūtas izglītības attīstību. 166. panta 1. punkts noteic, ka Savienība īsteno arodmācību politiku, kas atbalsta un papildina dalībvalstu rīcību, pilnīgi respektējot dalībvalstu atbildību par arodmācību saturu un organizāciju.
               
               
                  Iniciatīvā nav ierosināta ES regulatīvo pilnvaru paplašināšana vai saistoši pienākumi dalībvalstīm. Dalībvalstis lēmumu par to, kā tās īstenos šo Padomes ieteikumu, pieņems atbilstoši konkrētās dalībvalsts apstākļiem.
               
            
            
               •Subsidiaritāte (jomās, kas nav Savienības ekskluzīvā kompetencē) 
            
            
               Šis priekšlikums atbilst subsidiaritātes principam, kas paredzēts Līguma par Eiropas Savienību (LES) 5. panta 3. punktā. 
            
            
               Dalībvalstis ir atbildīgas par mācību saturu un savu izglītības un mācību sistēmu organizāciju. Vienlaikus pierādījumi liecina, ka tām ir vairākas kopējas problēmas, kuras saistītas ar izglītības rezultātiem un labbūtību skolā.
            
            
               Šajā Padomes ieteikumā pilnībā ievēro dalībvalstu atbildību par mācību saturu un savu izglītības un mācību sistēmu organizāciju, kā arī kultūras un valodu daudzveidību, vienlaikus atspoguļojot papildinošo un atbalstošo ES funkciju un Eiropas sadarbības izglītības un mācību jomā brīvprātīgo raksturu. Eiropas izglītības telpas kontekstā šī iniciatīva atvieglos dalībvalstu centienus attīstīt un īstenot politiku un mehānismus, kas atbilst valsts sistēmām un struktūrām.
            
            
               Iniciatīvā nav ierosināta ES regulatīvo pilnvaru paplašināšana vai saistoši pienākumi dalībvalstīm. Tās Eiropas pievienotā vērtība galvenokārt ir saistīta ar ES spēju mobilizēt politisku iesaisti valsts līmenī un atbalstīt izglītības un mācību sistēmas, izmantojot politikas vadlīnijas, kopējus rīkus un instrumentus (Erasmus+, Atveseļošanas un noturības mehānismu, Eiropas Sociālo fondu+, Eiropas Reģionālās attīstības fondu, programmu “Digitālā Eiropa”, programmu “Apvārsnis Eiropa", tehniskā atbalsta instrumentu, Patvēruma, migrācijas un integrācijas fondu utt.), vienlaikus pilnībā ievērojot subsidiaritāti.
            
            
               •Proporcionalitāte
            
            
               Šis priekšlikums atbilst proporcionalitātes principam, kas noteikts LES 5. panta 4. punktā.
            
            
               Ierosinātā Padomes ieteikuma saturs un forma nepārsniedz tā mērķu sasniegšanai nepieciešamo. Saistības, ko dalībvalstis uzņemsies, ir labprātīgas, un katra dalībvalsts var lemt, kādu pieeju piemērot.
            
            
               •Juridiskā instrumenta izvēle
            
            
               Lai palīdzētu sasniegt Līguma par Eiropas Savienības darbību 165. un 166. pantā minētos mērķus, šajā Līgumā noteikts, ka Padome pēc Komisijas priekšlikuma pieņem ieteikumus.
            
            
               Padomes ieteikums ir atbilstīgs instruments izglītības un mācību jomā, kuru ES ir pienākums atbalstīt, un tas ir instruments, kas bieži izmantots Eiropas rīcībai šajās jomās. Kā juridisks instruments tas norāda uz dalībvalstu apņemšanos īstenot izklāstītos pasākumus un nodrošina spēcīgāku politisko pamatu sadarbībai šajā jomā, vienlaikus pilnībā atzīstot dalībvalstu pilnvaras izglītības un mācību jomā.
            
         
         
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/spēkā esošo tiesību aktu atbilstības pārbaudes
            
            
               Neatkarīgu novērtējumu par Padomes 2011. gada Ieteikuma par politiku, lai mazinātu mācību priekšlaicīgu pārtraukšanu, īstenošanu publicēja 2019. gadā
                  62
               . Šajā pētījumā tika iekļautas 37 ES un trešās valstis. Tajā apskatīja šādus jautājumus:
            
            
               –situācija un tendences Eiropas un valsts līmenī un valsts kārtība, lai uzraudzītu un izvērtētu priekšlaicīgu izglītības un mācību pārtraukšanu;
            
            
               –valsts līmenī īstenotu pasākumu pārskats un piemēri saistībā ar profilaksi, intervenci un kompensēšanu, kā arī efektivitātes pierādījumiem;
            
            
               –2011. gada ieteikuma un saistīto ES politikas rīku nozīmes un ietekmes analīze attiecībā uz to būtiskumu, efektivitāti, lietderību un ilgtspēju;
            
            
               –vajadzība sniegt ES līmeņa atbalstu nākotnē, lai risinātu izglītības un mācību priekšlaicīgas pārtraukšanas problēmu, kā arī šāda atbalsta raksturs.
            
            
               •Apspriešanās ar ieinteresētajām personām
            
            
               Priekšlikums pamatojas uz ievaddatiem, kas apkopoti plaša apspriešanās procesa laikā
                  63
               . Tas ietvēra: 
            
            
               –14 nedēļu atklātu sabiedrisko apspriešanu par jauno iniciatīvu, kas notika no 2021. gada 24. jūnija līdz 30. septembrim;
            
            
               –skolu ģenerāldirektora tikšanās laikā notikušās sarunas;
            
            
               –vairāku īpašu tiešsaistes darbsemināru virkni laikā no 2021. gada maija līdz septembrim, kuros piedalījās ministriju un ieinteresēto personu pārstāvji (arī skolotāju un pasniedzēju, izglītojamo, vecāku un jauniešu pārstāvji, sociālie partneri un NVO, kas pārstāv dažādas ieinteresētās personas), kā arī jomas eksperti. 
            
            
               •Ekspertu atzinumu pieprasīšana un izmantošana
            
            
               Ziņojuma pamatā ir:
            
            
               –atziņas, kas gūtas, īstenojot 2020. gada stratēģisko satvaru sadarbībai programmas “Izglītība un apmācība 2020” politikas jomā (darba grupu ziņojumi, prakse, kas apkopota un kopīgota, izmantojot Eiropas rīkkopu skolām, utt.); 
            
            
               –neatkarīgs novērtējums par Padomes 2011. gada ieteikuma par politiku, lai mazinātu mācību priekšlaicīgu pārtraukšanu, īstenošanu (sk. iepriekš); 
                     
            
            
               –plašs klāsts jau izstrādāto un nesen pasūtīto ziņojumu un pētījumu par gaidāmo Covid-19 krīzes ietekmi uz izglītības rezultātiem, vienlīdzību izglītībā, iekļaujošām sistēmām, iebiedēšanu skolā, sociālo un emocionālo izglītību, labbūtību skolā, vecāku iesaisti, skolas dzīves kvalitāti, politikas reformām, kur skaidrota sekmīga PISA pieredze, utt.; 
            
            
               –Erasmus+ projektu kartēšana saistībā ar labāku izglītības rezultātu sekmēšanu, nesekmības problēmas un izglītības un mācību priekšlaicīgas pārtraukšanas situācijas risināšanu, kā arī labbūtības sekmēšanu skolā; 
            
            
               –zinātnieku un citu tādu ārēju ekspertu ieguldījums, kuri, izmantojot Izglītības un mācību sociālās dimensijas ekspertu tīklu (NESET)
                  64
                un Eiropas rīkkopas skolām redkolēģiju, ir snieguši zināšanas un ieteikumus, kas pamatoti ar pierādījumiem; 
            
            
               –ESAO, UNESCO un Eiropas Padomes ziņojums un pētījumu analīze, kā arī Eiropas Komisijas Kopīgā pētniecības centra, Cedefop un Eurydice veikums. 
            
         
         
            
               Šīs ziņas ir pievienotajā Komisijas dienestu darba dokumentā.
            
            
               •Ietekmes novērtējums
            
            
               Tā kā pasākumi papildina dalībvalstu iniciatīvas un ir brīvprātīgi, kā arī ņemot vērā gaidāmo ietekmi, ietekmes novērtēšana nenotika. Priekšlikuma izstrādē izmantoti senāki pētījumi
                  65
               , konsultācijas ar dalībvalstīm un sabiedriskā apspriešana.
            
            
               •Normatīvā atbilstība un vienkāršošana
            
            
               Nav piemērojama.
            
            
               •Pamattiesības
            
            
               Šis Padomes ieteikuma priekšlikums atbilst pamattiesībām un principiem, kas atzīti Eiropas Savienības Pamattiesību hartā, jo īpaši tiesībām uz persondatu aizsardzību, kā noteikts 8. pantā, akadēmisko brīvību, kā noteikts 13. pantā, tiesībām uz izglītību, kā noteikts 14. pantā, un tiesībām netikt diskriminētam, kā noteikts 21. pantā. 
            
            
               Pasākumi tiks veikti saskaņā ar ES tiesību aktiem par persondatu aizsardzību, jo īpaši Eiropas Parlamenta un Padomes Regulu (ES) 2016/679
                  66
                par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula).
            
            
               4.IETEKME UZ BUDŽETU
            
            
               Šai iniciatīvai nebūs vajadzīgi papildu resursi no ES budžeta.
            
            
               5.CITI ELEMENTI
            
            
               •Īstenošanas plāni un uzraudzības, novērtēšanas un ziņošanas kārtība
            
            
               Lai sekmētu īstenošanu, Komisija sadarbībā ar dalībvalstīm rosina savstarpējās mācīšanas pasākumus un paraugprakses noteikšanu, kā arī pētījumu, vadlīniju, rokasgrāmatu un citu konkrētu, ar pierādījumiem pamatotu nodevumu sagatavošanu. Komisija plāno turpināt attīstīt Eiropas rīkkopu skolām jaunajā  Skolu izglītības platformā, lai paziņotu par konstatējumiem, sekmīgiem piemēriem un citiem būtiskiem resursiem.   
            
            
               Komisija plāno ziņot par Padomes ieteikuma izmantošanu, lai īstenotu stratēģisko satvaru Eiropas sadarbībai izglītības un mācību jomā ceļā uz Eiropas izglītības telpu un turpmāk.
            
            
               •Paskaidrojošie dokumenti (direktīvām)
            
            
               Nav piemērojama.
            
            
               •Padomes ieteikuma priekšlikuma un Komisijas dienestu darba dokumenta izklāsts
            
            
               Pamatojoties uz saistībā ar Padomes 2011. gada ieteikumu gūto pieredzi, ierosinātajā Padomes ieteikumā ir apvienoti jauninājumi un kontinuitāte, piedāvājot jaunus risinājumus un paplašinot un atjauninot dažus elementus dokumentā, kuru ar to atcels. 
            
            
               2011. gada ieteikuma kontinuitātes nolūkā šajā priekšlikumā uzsvērta vajadzība apvienot preventīvos, intervences un kompensējošos pasākumus. Tomēr tajā ir vairāk uzsvērti preventīvie pasākumi un tiek atzīts, ka dažādu vajadzību apmierināšanai / dažādām grupām ir vajadzīgi dažādi rīcības veidi. Tajā ir ietverti aspekti, kas netika (vai pietiekami netika) apskatīti 2011. gada dokumentā, piemēram, skolu pārvaldība un kvalitātes nodrošināšanas mehānismi; visas skolas pieejas jēdziens un sadarbība un partnerība skolā un saistībā ar to; labbūtības nodrošināšanas, sociālās un emocionālās mācīšanās galvenā nozīme, kā arī drošāka, veselīgāka un atbalstošāka mācību vide. 
            
            
               Tajā rosinātas vadlīnijas un rīcība, ko dalībvalstis var īstenot, lai sekmētu labākus izglītības rezultātus jaunajiem Eiropas iedzīvotājiem, un norādīta Eiropas Komisijas apņēmība atbalstīt dalībvalstu rīcību šajā jomā un papildināt to.
            
         
         
            
               Pievienotajā Komisijas dienestu darba dokumentā ir norādīti pētījumos sniegtie pierādījumi, ieinteresēto personu viedokļi un pieredze, kas apkopoti apspriešanās posmā, kā arī sniegti piemēri par pašreizējo politiku un projektiem, kas ir Padomes ieteikumā veicinātās politikas pamatā.
            
            
               2022/0206 (NLE)
            
            
               Priekšlikums
            
            
               PADOMES IETEIKUMS
            
            
               Ceļi uz panākumiem skolā
            
            
               (Dokuments attiecas uz EEZ)
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, jo īpaši tā 165. panta 4. punktu un 166. panta 4. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Eiropas sociālo tiesību pīlāra
                  67
                pirmajā un vienpadsmitajā principā ir uzsvērta kvalitatīvas un iekļaujošas izglītības garantēšanas nozīme visiem izglītojamajiem, sākot no maza vecuma. Šo principu efektīva īstenošana lielā mērā ir atkarīga no dalībvalstu apņēmības un rīcības. ES līmeņa darbības var papildināt valstu darbības, un Komisija iepazīstināja ar savu ieguldījumu Eiropas sociālo tiesību pīlāra rīcības plānā
                  68
               . 
            
            
               (2)2020. gada 30. septembrī Eiropas Komisija pieņēma Paziņojumu par Eiropas izglītības telpas izveidi līdz 2025. gadam, ņemot vērā iekļautību kā vienu no tās sešām dimensijām
                  69
               . 2021. gada 18. februārī Padome pieņēma Padomes Rezolūciju par stratēģisku satvaru Eiropas sadarbībai izglītības un mācību jomā ceļā uz Eiropas izglītības telpu un turpmāk (2021–2030)
                  70
               .
            
            
               (3)Savā 2021. gada uzrunā par stāvokli Eiropas Savienībā Eiropas Komisijas priekšsēdētāja rosināja padarīt 2022. gadu par Eiropas jaunatnes gadu, lai dotu vairāk iespēju jauniešiem veidot Eiropas nākotni un iesaistīties tādu lēmumu pieņemšanā, kas ietekmē to dzīvi.
            
            
               (4)Konferences par Eiropas nākotni galīgajā ziņojumā iedzīvotāji aicina Savienību līdz 2025. gadam izveidot iekļaujošu Eiropas izglītības telpu, kurā visiem iedzīvotājiem, tostarp lauku un attālos reģionos, ir vienlīdzīga piekļuve kvalitatīvai izglītībai un mūžizglītībai
                  71
               .  Komisijas 2020. gada paziņojumā iekļaušana un dzimumu līdztiesība ir minētas kā galvenā Eiropas izglītības telpas dimensija, kas jāīsteno līdz 2025. gadam, un tajā tika aicināts pārraut saikni starp izglītības rezultātiem un sociālekonomisko statusu. Padome piekrita, ka līdz 2030. gadam tādu 15 gadus vecu personu īpatsvaram, kurām ir vāja lasītprasme un vājas prasmes matemātikā un dabaszinātnēs, vajadzētu būt mazākam par 15 %, un apņēmās panākt, ka izglītību un mācības priekšlaicīgi pārtraukušo īpatsvars ir mazāks par 9 %. 
            
            
               (5)Lai gan izglītību un mācības priekšlaicīgi pārtraukušo izglītojamo skaits ir ievērojami samazinājies ES līmeni, proti, par 3,9 procentpunktiem laika periodā no 2010. gada līdz 2021. gadam, daudzi izglītojamie joprojām priekšlaicīgi pārtrauc izglītību un mācības. 2021. gadā ES vidēji 9,7 % izglītojamo priekšlaicīgi pārtrauca izglītību un mācības, kas ir pavisam nedaudz mazāk par ES līmeņa ET 2020 mērķi 2020. gadam — 10 %. Joprojām vairāk nekā 3,2 miljoni jauniešu ES (18–24 gadus vecu) priekšlaicīgi pārtrauc izglītību un mācības, tāpēc tiem nav iespēju veidot sekmīgu profesionālo karjeru. Arvien pastāv ievērojamas atšķirības starp dalībvalstīm un dalībvalstīs, kā arī nevienlīdzība noteiktu grupu starpā (piemēram, migrantiem, jauniem vīriešiem, tādām etniskām minoritātēm kā romiem, jauniešiem lauku un attālos reģionos ir sliktāki rezultāti). 
            
            
               (6)ESAO Starptautiskās skolēnu novērtēšanas programmas (PISA) 2018. gada rezultāti liecina, ka laika periodā no 2009. gada līdz 2018. gadam bija tendence palielināties to personu skaitam, kurām ir zems pamatprasmju līmenis. Šobrīd joprojām katram piektajam 15 gadus vecajam Eiropas iedzīvotājam nav atbilstošu lasītprasmes, matemātikas vai dabaszinātņu kompetenču. Turklāt 2018. gada Starptautiskā datorprasmju un informācijas pratības pētījuma (ICILS) rezultāti liecina, ka piektajai daļai jauniešu ES nav pamata digitālo prasmju, vienlaikus atklājot, ka sociālekonomiskais statuss ir iemesls būtiskajām atšķirībām snieguma rezultātos un tādējādi rada lielākas digitālās plaisas risku
                  72
               .
            
            
               (7)Dati apstiprina, ka sociālekonomiskā situācija ir visnozīmīgākais faktors, kas nosaka izglītības rezultātus. Vairumā ES dalībvalstu izglītojamie, kas pārtrauc izglītību un mācības, neiegūstot vidējo izglītību, pārsvarā nāk no nelabvēlīgas vides. 2018. gada PISA novērtējums atklāja, ka vairumā ES dalībvalstu to skolēnu īpatsvars, kam ir nepietiekama lasītprasme, ir daudz lielāks ekonomikas, sociālā un kultūras statusa rādītāja (ESCS) apakšējā ceturtdaļā nekā skolēnu īpatsvars šī rādītāja augšējā ceturtdaļā — dažās ES dalībvalstīs šī atšķirība pārsniedza 40 procentpunktus. Akadēmiskas publikācijas apstiprina, ka skolēni, kas dzīvo sliktā sociālekonomiskā vidē, biežās saskaras ar grūtībām attīstīt akadēmiskās un valodas prasmes. Viņiem biežāk ir ar mācīšanos saistītas uzvedības problēmas, zemāka motivācija mācīties, viņi ātrāk pārtrauc izglītību un mācības, viņu iegūtā kvalifikācija ir zemāka vai viņiem ir nepietiekamas prasmes, lai pilnībā iesaistītos sabiedrības dzīvē. 
            
            
               (8)Pēdējo gadu laikā dalībvalstis ir integrējušas lielu skaitu skolas vecuma trešo valstu migrantu (arī bēgļu
                  73
               ) savās izglītības sistēmās.  Papildu problēmas rodas saistībā ar iedzīvotāju bēgšanu no kara Ukrainā, jo liela daļa šo personu ir skolas vecuma bērni, kuriem ir vajadzīgs mērķtiecīgs mācību (kas ietver valodas apguvi, lai varētu mācīties) un psihosociālais atbalsts.
            
            
               (9)PISA 2015. un 2018. gada novērtējums arī atklāja skolēnu aizvien lielāko piederības izjūtas mazināšanos skolā un plaši izplatīto un pieaugošo iebiedēšanu/kiberiebiedēšanu. Pētījumā uzsvērts tas, cik svarīga ir emocionālā, sociālā un fiziskā labbūtība skolās, lai uzlabotu bērnu un jauniešu iespēju gūt panākumus izglītībā un dzīvē. Tā apliecina, ka garīgās veselības problēmām, kā arī vardarbībai un iebiedēšanai, rasismam, ksenofobijai un citām neiecietības formām ir postošas sekas attiecībā uz bērnu un jauniešu labbūtību un izglītības rezultātiem. Pētījumi arī liecina, ka nelabvēlīgā situācijā esošas grupas ir vairāk pakļautas iebiedēšanai un ka izglītojamiem no sociālekonomiski nelabvēlīgām skolām ir mazāka piederības izjūta nekā viņu materiāli labāk nodrošinātajiem vienaudžiem.
            
            
               (10)Covid-19 pandēmija ir padarījusi šo problēmu risināšanu vēl nozīmīgāku. Vairāki pētījumi liecina, ka krīze var palielināt iespēju, ka izglītojamie, kuriem pastāv risks zaudēt saikni ar skolu, faktiski pametīs mācības un tas negatīvi ietekmēs izglītojamo garīgo veselību un labbūtību kopumā.
            
         
         
            
               (11)2011. gadā Padome pieņēma Ieteikumu par politiku, lai mazinātu mācību priekšlaicīgu pārtraukšanu
                  74
               . Eiropas un valstu līmenī ir daudz darīts ieteikuma īstenošanai, jo īpaši organizējot savstarpējo mācīšanos un paraugprakses apmaiņu starp dalībvalstīm politikas sadarbības ET 2020 satvarā
                  75
               . Plašs resursu klāsts, sekmīgu pasākumu piemēri un resursu materiāli ir pieejami tiešsaistē Eiropas rīkkopā skolām
                  76
                un Cedefop PIA rīkkopā izglītības priekšlaicīgas pārtraukšanas problēmas risināšanai. 2019. gadā publicētais Ieteikuma īstenošanas neatkarīgais novērtējums
                  77
                skaidri liecina par to, ka Padomes ieteikums un saistītais ES politikas rīku kopums ir sekmējuši izglītības iestāžu un politikas dokumentu pārveidi un izglītības un mācību priekšlaicīgas pārtraukšanas samazināšanu. Tajā ir arī uzsvērtas jomas, kur ieguldāms papildu darbu.
            
            
               (12)No Erasmus+ programmas ir atbalstīti vairāki iekļaušanas pārrobežu projekti dažādās izglītības jomās, kuru mērķis bija novērst nesekmību un izglītības un mācību priekšlaicīgu pārtraukšanu. 2021.–2027. gada periodā viena no galvenajām Erasmus+ prioritātēm ir iekļaušana. Programma arī ietver noteiktu politikas prioritāti, lai novērstu mācīšanās trūkumus, priekšlaicīgu skolas pamešanu un pamatprasmju vāju apguvi, ļaujot ieinteresētajām personām saņemt Erasmus+ finansējumu politikas ieteikumu īstenošanai.
            
            
               (13)Eiropas strukturālie un investīciju fondi (ESI fondi) 2014.–2020. gadam ir ļāvuši piesaistīt ievērojamus ieguldījumus, lai novērstu izglītības un mācību priekšlaicīgu pārtraukšanu, nodrošinot atbalstu vairākiem lieliem projektiem atbilstoši Padomes 2011. gada Ieteikumam. No Eiropas Sociālā fonda+ atbalsta personas, reģionus un dalībvalstis, kas saskaras ar noteiktām problēmām — sākot no atgūšanās no Covid-19 pandēmijas un beidzot ar ES nodarbinātības, sociālās iekļaušanas, izglītības un klimata mērķu sasniegšanu. Plānošanas perioda intervenču izmantošanu saistībā ar ESIF un 2021.–2027. gada kohēzijas politikas fondiem cita starpā nosaka konkrētai valstij adresēti ieteikumi, kas pausti Eiropas pusgada ietvaros. 
            
            
               (14)Tehniskā atbalsta instruments piedāvā dalībvalstīm iespēju pēc pieprasījuma saņemt atbalstu, lai dažādās jomās veiktu pielāgotas reformas, piemēram, uzlabotu pirmsskolas izglītību un aprūpi, noteiktu valsts stratēģijas un rīcības plānus, lai risinātu un novērstu izglītības un mācību priekšlaicīgas pārtraukšanas problēmu, izstrādātu rīkus skolotāju piesaistei un profesionālai attīstībai vai sagatavotu un īstenotu mācību programmas reformu. Tehniskā atbalsta instrumentu un tā priekšteci — strukturālo reformu atbalsta programmu — vairākās dalībvalstīs izmantoja, lai atbalstītu reformas, kuru nolūks ir novērst izglītības un mācību priekšlaicīgu pārtraukšanu un kuras īpaši attiecās uz bērniem no neaizsargātām grupām.
            
            
               (15)Bērniem un pusaudžiem ir vajadzīgs līdzsvarots kognitīvo, sociālo un emocionālo kompetenču kopums, lai panāktu pozitīvus rezultātus skolā un dzīvē. Padomes Ieteikumā par pamatkompetencēm mūžizglītībā
                  78
                ir definētas personīgās, sociālās un mācīšanās mācīties kompetences. Tās ietver spēju tikt galā ar nenoteiktību un sarežģītību, rūpes par savu fizisko un emocionālo labbūtību, spēju saglabāt fizisko un garīgo veselību, veidot uz sadarbību vērstas un pozitīvas attiecības un dzīvot, rūpējoties par veselību un domājot par nākotni, vienlaikus spējot pārvaldīt konfliktus iekļaujošā un atbalstošā kontekstā. 
            
            
               (16)Padomes secinājumos par Eiropas skolotājiem un pasniedzējiem nākotnei
                  79
                tiek atzīts, ka skolotāji, pasniedzēji un skolu vadītāji ir neaizstājams izglītības un mācību virzītājspēks, un uzsvērts, ka ir svarīgi turpināt attīstīt un atjaunināt to kompetences. Paziņojumā par Eiropas izglītības telpu un Padomes rezolūcijā ir atzīta skolotāju un pasniedzēju ļoti lielā nozīme.
            
            
               (17)Padomes Ieteikumā par kvalitatīvām agrīnās pirmsskolas izglītības un aprūpes sistēmām
                  80
                uzsvērts, ka visiem bērniem nodrošināta piekļuve kvalitatīviem pirmsskolas izglītības un aprūpes pakalpojumiem veicina bērnu veselīgu attīstību un panākumus izglītībā, palīdz samazināt sociālo nevienlīdzību un mazina kompetenču atšķirības dažādos sociālekonomiskos apstākļos dzīvojošiem bērniem. 
            
            
               (18)Padomes Ieteikumā par kombinētu mācīšanos kvalitatīvai un iekļaujošai pamatizglītībai un vidējai izglītībai
                  81
                tiek atbalstītas kombinētās mācīšanās pieejas, kurās tiek nodrošināta skolas telpu un tālmācības vides kombinēšana, kā arī digitāli un nedigitāli mācīšanās rīki, lai veidotu noturīgākas un iekļaujošākas izglītības un mācību sistēmas. Šāda prakse ļauj izmantot dažādotu pieeju un rīkus, lai labāk atbalstītu skolēnus ar konkrētām vajadzībām vai no nelabvēlīgā situācijā esošām grupām un lai uzlabotu to motivāciju mācīties.    
            
            
               (19)Eiropas Prasmju programmā
                  82
                definē pasākumus ilgtspējīgas konkurētspējas stiprināšanai un noturības veidošanai, lai reaģētu uz krīzi un palīdzētu iedzīvotājiem un uzņēmumiem veidot labākas prasmes un vairāk prasmju, pamatojoties uz Covid-19 pandēmijas laikā gūtajām atziņām. Padomes Ieteikumā par profesionālo izglītību un apmācību (PIA) ilgtspējīgai konkurētspējai, sociālajam taisnīgumam un noturībai
                  83
                ir rosināts atjaunināts ES politikas redzējums par PIA, kam ir galvenā nozīme, lai novērstu un risinātu izglītības un mācību priekšlaicīgas pārtraukšanas problēmu un sekmētu iespēju vienlīdzību.
            
            
               (20)Digitālās izglītības rīcības plānā
                  84
                ir izklāstītas darbības digitālo prasmju un kompetenču uzlabošanai, lai īstenotu digitalizāciju un pārliecinātos, ka visi izglītojamie mācās un ka visiem absolventiem ir darba tirgū nepieciešamās kompetences. Tajā paredzēta kopīgu pamatnostādņu izstrāde skolotājiem un izglītības darbiniekiem par to, kā veicināt digitālo pratību un cīnīties pret dezinformāciju, Eiropas digitālo kompetenču satvara atjaunināšana un plānots ierosināt Padomes ieteikumu par digitālo prasmju nodrošināšanas uzlabošanu izglītībā un mācībās. Rīcības plāns arī aicina novērst dzimumu nelīdztiesību STEM jomā. 
            
            
               (21)Padomes ieteikumā, ar ko izveido Eiropas Garantiju bērniem, dalībvalstis tiek aicinātas garantēt efektīvu un brīvu piekļuvi izglītībai un skolas nodarbībām bērniem, kam vajadzīga palīdzība (proti, bērniem, kas ir pakļauti nabadzības vai sociālās atstumtības riskam, jo īpaši romu bērniem). ES stratēģijā par bērna tiesībām aicina veidot iekļaujošu un kvalitatīvu izglītību. Jaunajā ES stratēģijā labākam internetam bērniem ir aicinājums veidot tādu digitālo vidi, kurā bērni ir aizsargāti, saņem iespējas un tiek cienīti, un tajā uzsvērta neaizsargātā situācijā esošu bērnu vajadzība saņemt vienlīdzīgas iespējas, lai izmantotu digitālās desmitgades izdevības.
            
            
               (22)Jaunajā ES vienlīdzības stratēģiju un iekļaušanas politikas satvaru kopumā, kas pieņemts 2020. un 2021. gadā
                  85
               , ir īpaši uzsvērta vienlīdzības un iekļaušanas sekmēšana un cīņa pret diskrimināciju izglītībā, izmantojot mērķtiecīgu atbalstu visnelabvēlīgākajā situācijā esošām un visdiskriminētākajām personām.
            
            
               (23)Padomes Ieteikumā “Tilts uz nodarbinātību – Garantijas jauniešiem pastiprināšana”
                  86
                ieteikts atvieglot jauniešu atgriešanos izglītībā un mācībās, dažādojot tālākizglītības piedāvājumu un attiecīgā gadījumā nodrošinot neformālās un ikdienējas mācīšanās validēšanu. Papildus tam iniciatīva ALMA
                  87
                (Aim, Learn, Master, Achieve — orientācija, mācības, meistarība, rezultāts) palīdz nelabvēlīgā situācijā esošiem jauniešiem vecumā no 18 līdz 30 gadiem, kas nemācās, nestrādā un neapgūst arodu (NEET), atrast savu ceļu darba tirgū mītnes valstī, un apvieno atbalstu izglītībai, arodmācībām un nodarbinātībai ar iekārtošanu darbā citā ES dalībvalstī, lai uzlabotu jauniešu prasmes, zināšanas un pieredzi.
            
            
               (24)Padomes 2011. gada Ieteikuma īstenošanas gaitā gūtās atziņas, pētījumu un apspriešanās ar ieinteresētajām personām rezultātā gūtais ieskats liecina, ka ir nepieciešama plašāka, iekļaujošāka un sistemātiskāka pieeja panākumu sasniegšanai skolā, vienlaikus īstenojot ES līmeņa pamatprasmju mērķi un novēršot izglītības un mācību priekšlaicīgu pārtraukšanu, kā arī pilnībā iekļaujot labbūtības dimensiju. Šādai pieejai būtu jānodrošina to kompetenču attīstība, kas vajadzīgas sekmju gūšanai izglītībā un dzīvē, un tā dos iespēju gūt jēgpilnu mācību pieredzi, iesaistīties, panākt plašāku līdzdalību kopienas dzīvē un pāreju uz stabilu pieaugušā dzīvi. 
            
            
               (25)Izglītības un mācību sistēmā visā ES ir sistemātiski jāņem vērā, ka mērķis ir samazināt nesekmību un novērst izglītības un mācību priekšlaicīgu pārtraukšanu, kā arī veicināt panākumus skolā. Sistēmas līmenī politikas pasākumu konsekvence, koordinēšana ar citām attiecīgajām politikas jomām (piemēram, veselības aprūpi, sociālajiem pakalpojumiem, nodarbinātību, mājokļiem, tieslietām, migrāciju un integrāciju) un efektīva sadarbība starp dažādiem dalībniekiem visos līmeņos (valsts, reģionālā, vietējā, skolas līmenī) ir vajadzīga, lai sniegtu saskaņotu atbalstu bērniem, jauniešiem un viņu ģimenēm. Vienlaikus skolas līmenī būtu jāsekmē visas skolas pieeja, kas aptver visas darbības jomas (mācīšanu un mācīšanos, plānošanu un pārvaldību utt.) un iesaista visus galvenos dalībniekus, proti, izglītojamos, skolu vadītājus, akadēmisko un neakadēmisko personālu, vecākus un ģimenes, vietējās un plašākas kopienas
                  88
               .
            
            
               (26)Šajā Padomes ieteikumā ir pilnīgi ievērots subsidiaritātes princips un proporcionalitātes princips,
            
            
               AR ŠO IESAKA DALĪBVALSTĪM: 
            
            
               1.Līdz 2025. gadam atbilstošā līmenī un saskaņā ar savu izglītības un mācību sistēmas struktūru izstrādāt vai nostiprināt integrētu un visaptverošu stratēģiju panākumu veicināšanai skolā, lai likvidētu saikni starp izglītības rezultātiem un sociālekonomisko statusu, sekmētu iekļaušanu izglītībā (tostarp novērstu segregāciju šajā jomā) un vēl vairāk samazinātu izglītības un mācību priekšlaicīgu pārtraukšanu un nesekmību pamatprasmju apguvē, kā rosināts pielikumā ietvertajā politikas satvarā. Īpaša uzmanība būtu jāpievērš labbūtībai skolā kā galvenajam elementam, kas nodrošina panākumus skolā. Šādai stratēģijai būtu jāietver preventīvie, intervences un kompensējošie pasākumi (arī Garantijas jauniešiem ietvaros piedāvātie pasākumi), jābūt pamatotai ar pierādījumiem un jāapvieno vispārējie pasākumi ar mērķtiecīgiem un/vai individuāliem nosacījumiem izglītojamajiem, kam vajadzīga papildu uzmanība un atbalsts iekļaujošā vidē (piemēram, izglītojamajiem, kas atrodas nelabvēlīgā sociālekonomiskajā situācijā, migrantu, bēgļu un romu izcelsmes izglītojamajiem, izglītojamajiem ar redzamu un neredzamu invaliditāti, izglītojamajiem ar īpašām izglītības vajadzībām vai garīgās veselības problēmām). Šādai stratēģijai būtu arī jāpamatojas uz strukturētu sadarbību starp dalībniekiem, kuri pārstāv dažādas politikas jomas, pārvaldības un izglītības līmeņus, jāsaņem atbilstošs finansējums, un būtu jāizstrādā skaidrs tās īstenošanas un izvērtēšanas plāns. 
            
            
               2.Izstrādāt un pastiprināt datu apkopošanas un uzraudzības sistēmas valsts, reģionālā un vietējā līmenī, kas ļauj sistemātiski apkopot kvalitatīvu un kvantitatīvu informāciju par izglītojamajiem, kā arī mācību rezultātus ietekmējošiem faktoriem, jo īpaši sociālekonomisko situāciju. Šīm sistēmām jāatbilst persondatu aizsardzības prasībām un valsts tiesību aktiem. Tām būtu jānodrošina, ka sadalīti dati un informācija par plašu aspektu kopumu ir pieejami dažādos politikas līmeņos un tiek izmantoti preventīviem pasākumiem un agrīnai intervencei, analīzei un politikas izstrādei, vadībai, uzraudzībai un norādīto stratēģiju izvērtēšanai.
            
            
               3.Integrētas un visaptverošas stratēģijas kontekstā jāapvieno preventīvie, intervences un kompensējošie pasākumi, kā izklāstīts pielikumā norādītajā politikas satvarā, lai atbalstītu:
            
         
         
            
               3.1.izglītojamos, sistemātiski apvienojot dažādus pasākumus, kuros galvenā uzmanība pievērsta izglītojamo interesēm un vajadzībām;
            
            
               3.2.skolu vadītājus, skolotājus, pasniedzējus un citu personālu, pārliecinoties, ka tiem ir zināšanas, prasmes un kompetences, kā arī laiks, vieta un atbilstošs atbalsts, lai efektīvi strādātu ar izglītojamajiem, kas ir pakļauti izslēgšanas, nesekmības un izglītības un mācību priekšlaicīgas pārtraukšanas riskam;
            
            
               3.3.skolas, kad tās izstrādā visas skolas pieeju panākumu skolā nodrošināšanai; šādas pieejas īstenošanā ir iesaistīta skolas kopiena (skolas vadītāji, skolotāji, pasniedzēji un cits akadēmiskais personāls, izglītojamie, vecāki un ģimenes, kā arī vietējā kopiena), kā arī ārējas ieinteresētās personas, kas aktīvi un uz sadarbību vērstā veidā iesaistās, lai sekmētu veiksmīgu izglītības apguvi visiem izglītojamajiem;
            
            
               3.4.sistēmas līmenī pasākumus, lai uzlabotu vienlīdzību un iekļaušanu izglītībā un mācībās, kā arī veiksmīgu izglītības apguvi visiem izglītojamajiem, tostarp pievēršoties struktūrām un mehānismiem, kam var būt īpaši negatīva ietekme uz izglītojamajiem no nelabvēlīgākā situācijā esošām grupām.
            
            
               4.Optimizēt valsts un ES resursu izmantošanu ieguldījumiem infrastruktūrā, mācībās, rīkos un resursos, lai uzlabotu iekļaušanu, vienlīdzību un labbūtību izglītībā; tas ietver ES finansējumu un zināšanas reformu veikšanai un ieguldījumiem infrastruktūrā, rīkos, pedagoģijā un veselīgas mācību vides veidošanā, jo īpaši tādus instrumentus kā Erasmus+, Atveseļošanas un noturības mehānisms, Eiropas Sociālais fonds+, Eiropas Reģionālās attīstības fonds, programma “Digitālā Eiropa”, programma “Apvārsnis Eiropa”, tehniskā atbalsta instruments, Patvēruma, migrācijas un integrācijas fonds utt., un nodrošināt, ka finansējuma izmantošana atbilst vispārējai stratēģijai. 
            
            
               5.Ziņot par savu stratēģiju, veiktajiem pasākumiem, attiecīgu uzraudzības un novērtēšanas kārtību un piešķirto budžetu atbilstoši Eiropas izglītības telpas un Eiropas pusgada ziņošanas kārtībai.   
            
            
               AR ŠO AICINA KOMISIJU:
            
            
               1.Atbalstīt Padomes ieteikuma, kā arī saistīto iniciatīvu, piemēram, Eiropas Garantijas bērniem, īstenošanu, proti, veicināt savstarpēju mācīšanos un informācijas apmaiņu starp dalībvalstīm un visām attiecīgajām ieinteresētajām personām par to, kā nodrošināt veiksmīgu izglītības apguvi ikvienam; šajā saistībā:
            
            
               1.1.izmantot stratēģisko satvaru Eiropas sadarbībai izglītības un mācību jomā ceļā uz Eiropas izglītības telpu un turpmāk (2021–2030), kurā prioritārās jomas ir izglītības un mācību priekšlaicīgas pārtraukšanas samazināšana, pamatprasmju apguves un labbūtības uzlabošana izglītojamajiem, skolotājiem un pasniedzējiem;
            
            
               1.2.izveidot ekspertu grupu nesekmības riskam pakļauto grupu mācīšanās vides un labbūtības skolā uzlabošanas atbalstam un sekmēt šīs grupas darbību, jo tas ļaus turpināt paraugprakses noteikšanu attiecībā uz atbalstošas un veselīgas mācīšanās vides izveidi, garīgās veselības, veselīga dzīvesveida un fiziskās un emocionālās labbūtības veicināšanu (kas ietver arī posttraumatiskā stresa novēršanu), kā arī iebiedēšanas un vardarbības skolā novēršanu; izstrādāt priekšlikumus sekmīgas prakses efektīvai izmantošanai skolās un ieteikumus informētības uzlabošanas pasākumiem ES un valsts līmenī; 
            
            
               1.3.aktīvi iesaistīt jauniešus Padomes ieteikuma īstenošanā, šajā nolūkā izmantojot arī Eiropas jaunatnes dialogu, lai nodrošinātu, ka jauniešu (arī tādu, kas nāk no nelabvēlīgas vides) viedoklis, uzskati un vajadzības tiek pilnībā ņemti vērā; 
            
            
               1.4.izmantot ES tiešsaistes platformas un kopienas, kas paredzētas izglītības un mācību nodrošināšanai, — piemēram, eTwinning, jauno Eiropas platformu skolas izglītībai, Erasmus+ Alumni, Cedefop vēstniekus izglītības un mācību priekšlaicīgas pārtraukšanas problēmas risināšanai, Mācību stūrīti vairākvalodu mācību materiāliem par ES, —, lai līdzdalītu sekmīgu praksi (arī attiecībā uz savstarpējo mācīšanos un līdzbiedru mentorēšanu), kopīgotu pamatnostādnes un praktiskus rīkus, kas palīdzētu izstrādāt, īstenot un izvērtēt valsts, reģionālo un vietējo politiku un praksi, tostarp tādu, kura vērsta uz izglītojamajiem, kas nāk no nelabvēlīgas vides;
            
            
               1.5.izmantot informācijas izplatīšanu un sekmēt turpmāk norādīto ES fondu sniegto iespēju izmantošanu, lai veicinātu, atbalstītu un iespējotu iekļaušanu, vienlīdzību un labbūtību izglītībā: Erasmus+, Atveseļošanas un noturības mehānisms, Eiropas Sociālais fonds+, Eiropas Reģionālās attīstības fonds, programma “Digitālā Eiropa”, programma “Apvārsnis Eiropa”, tehniskā atbalsta instruments, Patvēruma, migrācijas un integrācijas fonds utt.;
            
            
               1.6.atbalstīt ES līmeņa pētniecību un apsekojumus; iedrošināt veidot pētniecības tīklus un atbalstīt dialogu starp pētniecības jomām un politikas nostādnēm, kā arī pētniekiem un praktiķiem; 
            
            
               1.7.ņemt vērā strukturētu dialogu par digitālo izglītību un prasmēm, tostarp no tā izrietošus priekšlikumus Padomes ieteikumiem. 
            
            
               2.Sadarbībā ar dalībvalstīm palīdzēt izstrādāt un izplatīt vadlīnijas un resursus par veiksmīgu izglītības apguvi visiem izglītojamajiem (arī materiālus par migrantu integrēšanu un valodas apguvi), tostarp turpināt izstrādāt un popularizēt Eiropas rīkkopu skolām “Iekļaujošas izglītības veicināšana un priekšlaicīgas mācību pamešanas problēmas risināšana”, Iedvesmojošas prakses apkopojumu par iekļaujošu un pilsonisku izglītību un Cedefop PIA rīkkopu, kas paredzēta izglītības un mācību priekšlaicīgas pārtraukšanas problēmas risināšanai.
            
            
               3.Atbalstīt profesionālās izaugsmes iespējas izglītības darbiniekiem un citām ieinteresētajām personām:
            
            
               3.1.dalīties paraugpraksē, kas gūta, darbiniekiem piedaloties Erasmus+, projektos un tīklos, tai skaitā izmantojot eTwinning tiešsaistes kopienu, Erasmus+ skolotāju akadēmijas un profesionālās izcilības centrus;
            
            
               3.2.nodrošināt Eiropas skolu izglītības platformas uzturēto masveida atvērto tiešsaistes kursu (MOOC) pieejamību un mikrodiplomus skolotājiem, pasniedzējiem, skolu vadītājiem un skolotāju izglītotājiem un veicināt šo kursu plašu izmantošanu. 
            
            
               4.Uzraudzīt un ziņot par Padomes ieteikuma īstenošanu Eiropas pusgada (tostarp izmantojot pārskatīto sociālo rezultātu pārskatu) un Eiropas Ekonomikas zonas ietvarā.
            
         
         
            
               5.Izmantojot ziņojumus par Eiropas izglītības telpu, uzraudzīt un periodiski ziņot par ES līmeņa mērķu sasniegšanā panākto progresu; apsvērt, kā pēc vajadzības un attiecīgā gadījumā var uzlabot uzraudzību ES līmenī, jo īpaši novērtēt pašreizējos ES līmeņa rādītājus un ierosināt jaunus rādītājus, tostarp attiecībā uz iekļaušanu un vienlīdzību.
            
            
               6.Padomes 2011. gada 28. jūnija Ieteikums par politiku, lai mazinātu mācību priekšlaicīgu pārtraukšanu tiek atcelts. [Ar šo ieteikumu atceļ un aizstāj Padomes 2011. gada 28. jūnija Ieteikumu par politiku, lai mazinātu mācību priekšlaicīgu pārtraukšanu (OV C 191, 1.7.2011.)]
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        Pilnīgu analīzi skatīt Komisijas dienestu darba dokumentā.
               
               
                  
                     (2)
                  
                        
                  https://ec.europa.eu/info/strategy/priorities-2019-2024/economy-works-people/jobs-growth-and-investment/european-pillar-social-rights/european-pillar-social-rights-20-principles_lv
                  . 
               
               
                  
                     (3)
                  
                        Izglītības sasniegumi ir vērsti uz izglītojamo mācīšanās progresu un viņu faktisko funkcionālo pratību, piemēram, lasītprasmi, rakstpratību, rēķinpratību un prasmēm dabaszinātņu jomā (pamatprasmes). 
               
               
                  
                     (4)
                  
                        Iegūtais izglītības līmenis nozīmē sekmīgu noteikta izglītības līmeņa pabeigšanu, piemēram, pamatskolas vai vidējās izglītības iegūšanu.
               
               
                  
                     (5)
                  
                        Pamatprasmes ir prasmes, kā noteikts ESAO Starptautiskajā skolēnu novērtēšanas programmā (PISA), kurā mēra 15 gadus vecu personu spēju izmantot lasīšanas, matemātikas un dabaszinātņu zināšanas un prasmes, lai risinātu reālās dzīves problēmas. Tādējādi par nesekmīgiem uzskata tos 15 gadus vecos skolēnus, kas joprojām mācās, bet nespēj sasniegt ESAO PISA 2. zināšanu līmeni, kuru uzskata par minimālo līmeni, lai sekmīgi iesaistītos sabiedrības dzīvē. Lai gan uzskata, ka digitālās prasmes ir daļa no pamatprasmēm, tās netiek tieši apskatītas iniciatīvā “Ceļi uz panākumiem skolā”, jo tām ir pievērsta uzmanība citās iniciatīvās, piemēram, “Digitālās izglītības rīcības plāns”.
               
               
                  
                     (6)
                  
                        Ar izglītības un mācību priekšlaicīgas pārtraukšanas ES indikatoru (ELET) nosaka to 18–24 gadus veco personu īpatsvaru, kas pabeigušas ne vairāk kā pamatizglītības otro posmu (piem., ISCED 0.–2. līmeni) un kas vairs nav iesaistījušās formālā vai neformālā izglītībā un mācībās. 
               
               
                  
                     (7)
                  
                        COM(2020)625 final.
               
               
                  
                     (8)
                  
                        OV C 66, 26.2.2021.
               
               
                  
                     (9)
                  
                        Dati no ESAO Starptautiskās skolēnu novērtēšanas programmas (PISA).
               
               
                  
                     (10)
                  
                        Dati no Eurostat ES darbaspēka apsekojuma. Šo galveno rādītāju papildinās atbalsta rādītājs par vidējās izglītības pabeigšanu, ar ko nosaka to 20–24 gadus veco personu īpatsvaru, kuras pabeigušas vismaz vidējo izglītību, un šajā saistībā izmantos datus, kas pieejami Eurostat ES darbaspēka apsekojumā.
               
               
                  
                     (11)
                  
                        OV C 191, 1.7.2011., 1.–6. lpp. 
               
               
                  
                     (12)
                  
                  
                        Termins “bēglis” šajā tekstā ir lietots plašā politiskā nozīmē, nevis tā, kā definēts Ženēvas Konvencijā un ES patvēruma tiesību aktos.
                  
               
               
                  
                     (13)
                  
                        Eiropas Komisija, Izglītības, jaunatnes, sporta un kultūras ĢD (2019), Donlevy, V., Day, L., Andriescu, M., Downes, P., Assessment of the implementation of the 2011 Council recommendation on policies to reduce early school leaving: final report, Publikāciju birojs. 
               
               
                  
                     (14)
                  
                        ES28. ES27 vērtība ir 13,2 %.
               
               
                  
                     (15)
                  
                        2021. gada dati.
               
               
                  
                     (16)
                  
                        Izglītojamiem, kas dzimuši ārpus ziņojošās valsts, ir vēl lielāks risks kļūt par ELET (22,4 %), jo īpaši tad, ja šī valsts ir trešā valsts (23,2 %). Vidēji lielāka iespēja priekšlaicīgi pārtraukt izglītību ir jauniem vīriešiem, kas dzimuši trešās valstīs (25,2 %), salīdzinājumā ar trešās valstīs dzimušām jaunām sievietēm (20,9 %). Arī urbanizācijas pakāpei ir nozīme, jo pilsētās parasti izglītību un mācības priekšlaicīgi pārtraukušo ir mazāk (8,6 %). Lai gan jauni vīrieši biežāk priekšlaicīgi pārtrauc izglītību un mācības pilsētās un piepilsētās (13,5 %), nevis lauku teritorijās (11,7 %), jaunām sievietēm lielāks risks ir lauku teritorijās (9,2 %), nevis pilsētās un piepilsētās (8,7 %). Jānorāda, ka aiz šiem ES vidējiem rādītājiem slēpjas ļoti heterogēna aina dažādās dalībvalstīs. Šie dati ir par 2020. gadu. 
               
               
                  
                     (17)
                  
                        Sīku tendenču analīzi skatīt Komisijas dienestu darba dokumentā un 2021. gada Izglītības un apmācības pārskatā.
               
               
                  
                     (18)
                  
                        Reizi trīs gados starptautiskajā skolēnu novērtēšanas programmā PISA mēra 15 gadus vecu bērnu spēju izmantot savas lasītprasmes, matemātikas un dabaszinātņu zināšanas un prasmes, lai risinātu reālās dzīves problēmas.
               
               
                  
                     (19)
                  
                        Sīku tendenču analīzi skatīt Komisijas dienestu darba dokumentā un 2021. gada Izglītības un apmācības pārskatā. 
               
               
                  
                     (20)
                  
                        Jēdziens “migrantu izcelsmes personas” ietver gan imigrantus, gan attiecīgajā valstī dzimušus bērnus (tā saukto otro paaudzi). Lai gan Komisija uzskata, ka migranti ir tikai trešo valstu valstspiederīgie, ESAO PISA definīcijā par migrantu izcelsmes bērniem ir iekļauti visi ārvalstīs dzimuši bērni (gan ES, gan ārpus ES), kā arī attiecīgā valstī dzimuši bērnu, kuru vecāki dzimuši citā valstī. 
               
               
                  
                     (21)
                  
                        Situācija parasti ir sliktāka skolēniem, kuri dzimuši ārvalstīs, salīdzinājumā ar attiecīgā valstī dzimušiem bērniem, kuru vecāki dzimuši citā valstī. Nelabvēlīgs sociālekonomiskais statuss bieži ir cieši saistīts ar migrantu izcelsmi.
               
               
                  
                     (22)
                  
                        Eiropas Komisija, Izglītības, jaunatnes, sporta un kultūras ĢD (2019). PISA 2018 and the EU: striving for social fairness through education (PISA 2018 un ES: ceļā uz sociālo taisnīgumu ar izglītības palīdzību), Publikāciju birojs, 
                  https://data.europa.eu/doi/10.2766/964797
                  . 
                  Sīku analīzi skatīt Komisijas dienestu darba dokumentā.
               
               
                  
                     (23)
                  
                  
                        Matemātikā aina ir daudzveidīgāka, jo PISA 2018. gada dati liecina, ka zēniem vidēji ir nedaudz labāki rezultāti nekā meitenēm, lai gan šī atšķirība pastāvīgi samazinās, — aizvien lielākā skaitā valstu meitenēm ir labāki rezultāti. Sk. ESAO (2019). PISA 2018 results (volume II) – Where all students can succeed (PISA 2018. gada rezultāti (II sējums). Kur visi izglītojamie var gūt panākumus). PISA, ESAO publikācijas. Pieejams: 
                     https://www.oecd-ilibrary.org/education/pisa-2018-results-volume-ii_b5fd1b8f-en
                     .
                  
               
               
                  
                     (24)
                  
                        ESAO (2015). The ABC of Gender Equality in Education. Aptitude, Behaviour, Confidence. PISA, ESAO publikācijas. Pieejams: 
                  https://www.oecd-ilibrary.org/docserver/9789264229945-en.pdf?expires=1610634769&id=id&accname=guest&checksum=66B1763A84CB2A7C21B3829FBC7B8E3B
                   
               
               
                  
                     (25)
                  
                        https://www.iea.nl/news-events/news/icils-2018-results
               
               
                  
                     (26)
                  
                        COM(2021) 101 final: Savienība, kurā valda līdztiesība: personu ar invaliditāti tiesību stratēģija 2021.–2030. gadam.
               
               
                  
                     (27)
                  
                        Labbūtība skolā ir sarežģīts jēdziens un ietver daudzas dimensijas (arī fizisko, emocionālo un garīgo veselību). Definīcijas ir norādītas Komisijas dienestu darba dokumentā.
               
               
                  
                     (28)
                  
                        Saskaņā ar 2018. gada PISA rezultātiem 19 ES dalībvalstīs vairāk nekā 20 % bērnu ziņoja par iebiedēšanu vismaz vairākas reizes mēnesī. Turklāt vairumā valstu laikā no 2015. gada līdz 2018. gadam iebiedēto skolēnu procentuālais skaits ievērojami palielinājās.
               
               
                  
                     (29)
                  
                        Sk. https://www.oecd-forum.org/posts/can-children-believe-in-us-to-invest-in-mental-health
               
               
                  
                     (30)
                  
                        Sociālā un emocionālā izglītība ir daļa no astoņām mūžizglītības kompetencēm (personīgā, sociālā un mācīšanās mācīties kompetence), kā definēts Padomes 2018. gada 22. maija Ieteikumā par pamatkompetencēm mūžizglītībā, OV C 189, 1.–13. lpp.
               
               
                  
                     (31)
                  
                        2019. gada Starptautiskā matemātikas un dabaszinātņu tendenču pētījuma (TIMSS) un PISA2018. gada rezultāti apliecina, ka augstāks labbūtības līmenis (ko mēra kā skolēna piederības izjūtu skolā) parasti ir saistīts ar augstākiem izglītības mērķiem, mazāku kavējumu skaitu un labākiem matemātikas mācību rezultātiem. 
               
               
                  
                     (32)
                  
                        Eiropas Komisija, Izglītības, jaunatnes, sporta un kultūras ĢD, Simões, C., Caravita, S., Cefai, C., A systemic, whole-school approach to mental health and well-being in schools in the EU: analytical report, 2021, 
                  https://data.europa.eu/doi/10.2766/50546
               
               
                  
                     (33)
                  
                        Eiropas Komisijas/EACEA/Eurydice (2020), Vienlīdzība skolu izglītībā Eiropā. Struktūras, politika un skolēnu sniegums, Luksemburga, Eiropas Savienības Publikāciju birojs.
               
               
                  
                     (34)
                  
                        Sīku analīzi un atsauces skatīt Komisijas dienestu darba dokumentā. 
               
               
                  
                     (35)
                  
                        Piemēram, Covid-19 krīzes laikā atstumtās un nelabvēlīgā situācijā esošās romu kopienas ir saskārušās ar smagu, negatīvu ietekmi uz veselību un sociālekonomisko ietekmi. Komisijas 2021. gada Ieteikumā par romu vienlīdzību, iekļaušanu un līdzdalību tiek atbalstīta romu strukturālās nevienlīdzības samazināšana, attiecīgā gadījumā piedāvājot tehniskas iespējas un mācot digitālas prasmes, kas dotu romiem iespēju aktīvi iesaistīties sabiedrībā, tostarp arī attālinātajā izglītības apguvē, kā arī novēršot augsto ekonomiskās nestabilitātes līmeni, pārblīvētos mājokļus un segregētas apmetnes vai nometnes. 
               
               
                  
                     (36)
                  
                  
                        Preventīvo pasākumu mērķis ir radīt apstākļus, lai novērstu saiknes zaudēšanu, nesekmību un izglītības un mācību priekšlaicīgas pārtraukšanas problēmas, garīgās veselības problēmas utt. pirms to rašanās; tie ietver arī aktīvu labbūtības un garīgās veselības sekmēšanu un atbalstīšanu skolā. Intervences pasākumi ļauj novērst grūtības agrīnā posmā un ietver arī pirmsskolas izglītību un aprūpi, nodrošinot efektīvus atbalsta pasākumus grupām un atsevišķām personām. Kompensējošie pasākumi piedāvā iespējas atbalstīt nesekmīgus izglītojamos vai izglītojamos, kas zaudējuši saikni ar skolu vai pametuši skolu. 
                  
               
               
                  
                     (37)
                  
                        
                  https://sdgs.un.org/
               
               
                  
                     (38)
                  
                        
                  https://www.un.org/development/desa/disabilities/convention-on-the-rights-of-persons-with-disabilities/convention-on-the-rights-of-persons-with-disabilities-2.html
               
               
                  
                     (39)
                  
                        
                  https://en.unesco.org/themes/school-violence-and-bullying/action
                  ; 
                  https://unesdoc.unesco.org/ark:/48223/pf0000374794?posInSet=4&queryId=N-EXPLORE-c62a920d-2b9e-49c7-92cd-fb700d28f564
                   
               
               
                  
                     (40)
                  
                        ESAO “Mācību kompass 2030” ir pastāvīgi pilnveidojams mācību satvars, kurā izklāstīts iedvesmojošs redzējums par izglītības nākotni. Tajā ir piedāvāts plašs skatījums uz tiem kompetenču veidiem, kuri izglītojamajiem būs vajadzīgi, lai gūtu panākumus 2030. gadā un vēlāk. Tajā ir arī izstrādāts vienots formulējums un izpratne, kas ir būtiska visā pasaulē un informējoša (https://www.oecd.org/education/2030-project/teaching-and-learning/learning/learning-compass-2030/).
               
               
                  
                     (41)
                  
                        https://www.schooleducationgateway.eu/en/pub/resources/toolkitsforschools.htm
               
               
                  
                     (42)
                  
                        OV C 189, 5.6.2019., 15.–22. lpp.
               
               
                  
                     (43)
                  
                        OV C 189, 5.6.2019., 4.–14. lpp.
               
               
                  
                     (44)
                  
                        OV C 195, 7.6.2018., 1–5. lpp.
               
               
                  
                     (45)
                  
                        COM(2021)455 final.
               
               
                  
                     (46)
                  
                        COM(2020) 274 final.
               
               
                  
                     (47)
                  
                        OV C 417, 2.12.2020., 1.–16. lpp.
               
               
                  
                     (48)
                  
                        OV C 372, 4.11.2020., 1.–9. lpp.
               
               
                  
                     (49)
                  
                        COM (2020) 152 final.
               
               
                  
                     (50)
                  
                        COM (2020) 620 final.
               
               
                  
                     (51)
                  
                        COM (2020) 620 final.
               
               
                  
                     (52)
                  
                        COM (2020) 698 final.
               
               
                  
                     (53)
                  
                        COM (2020) 758 final.
               
               
                  
                     (54)
                  
                        COM (2021) 101 final.
               
               
                  
                     (55)
                  
                        COM (2020) 565 final.
               
               
                  
                     (56)
                  
                        COM (2021) 615 final.
               
               
                  
                     (57)
                  
                  
                        COM (2021) 142 final.
                  
               
               
                  
                     (58)
                  
                        COM (2021) 137 final.
               
               
                  
                     (59)
                  
                        Eiropas Parlamenta un Padomes Lēmums (ES) 2021/2316 (2021. gada 22. decembris) par Eiropas Jaunatnes gadu (2022) (OV L 462, 28.12.2021., 1.–9. lpp.).
               
               
                  
                     (60)
                  
                        
                  https://www.betterinternetforkids.eu/en/home
                   un COM (2012) 196 final.
               
               
                  
                     (61)
                  
                        Tartu Aicinājums uz veselīgu dzīvesveidu, 
                  https://sport.ec.europa.eu/sites/default/files/ewos-tartu-call_en.pdf
                   
               
               
                  
                     (62)
                  
                        Eiropas Komisija, Izglītības, jaunatnes, sporta un kultūras ĢD (2019), Donlevy, V., Day, L., Andriescu, M., Downes, P., Assessment of the implementation of the 2011 Council recommendation on policies to reduce early school leaving: final report, Publikāciju birojs.
               
               
                  
                     (63)
                  
                        Īss kopsavilkuma ziņojums ir pievienots Komisijas dienestu darba dokumentam; pilnīgs novērtējuma ziņojums ir pieejams: https://ec.europa.eu/info/law/better-regulation/have-your-say/initiatives/13019-Pathways-to-school-success-tackling-underachievement-in-basic-skills-and-early-leaving-from-education-and-training/public-consultation_lv 
               
               
                  
                     (64)
                  
                        https://nesetweb.eu/en/
               
               
                  
                     (65)
                  
                        Pilnīga informācija par izmantotajiem materiāliem ir pieejama Komisijas dienestu darba dokumentā. 
               
               
                  
                     (66)
                  
                        OV L 119, 4.5.2016., 1.–88. lpp.
               
               
                  
                     (67)
                  
                        COM (2017) 250.
               
               
                  
                     (68)
                  
                        COM (2021) 102.
               
               
                  
                     (69)
                  
                        COM (2020) 625 final.
               
               
                  
                     (70)
                  
                        OV C 66, 26.2.2021., 1.–21. lpp.
               
               
                  
                     (71)
                  
                        Konference par Eiropas nākotni, Ziņojums par galīgo rezultātu, 2022. gada maijs, 46. priekšlikums, 88. lpp.
               
               
                  
                     (72)
                  
                        Lai gan uzskata, ka digitālās prasmes ir daļa no pamatprasmēm, tās netiek tieši apskatītas iniciatīvā “Ceļi uz panākumiem skolā”, jo tām ir pievērsta uzmanība citās iniciatīvās, piemēram, “Digitālās izglītības rīcības plāns”.
               
               
                  
                     (73)
                  
                        Termins “bēglis” šajā tekstā ir lietots plašā politiskā nozīmē, nevis tā, kā definēts Ženēvas Konvencijā un ES patvēruma tiesību aktos.
               
               
                  
                     (74)
                  
                        OV C 191, 1.7.2011., 1.–6. lpp. 
               
               
                  
                     (75)
                  
                        Sk. https://education.ec.europa.eu/lv/education-levels/school-education/school-education-initiatives/early-school-leaving.
               
               
                  
                     (76)
                  
                        https://www.schooleducationgateway.eu/en/pub/resources/toolkitsforschools.htm.
               
               
                  
                     (77)
                  
                        Eiropas Komisija, Izglītības, jaunatnes, sporta un kultūras ĢD (2019), Donlevy, V., Day, L., Andriescu, M., Downes, P., Assessment of the implementation of the 2011 Council recommendation on policies to reduce early school leaving: final report, Publikāciju birojs. 
               
               
                  
                     (78)
                  
                        OV C 189, 4.6.2018., 1.–13. lpp.
               
               
                  
                     (79)
                  
                        OV C 193, 9.6.2020., 11.–19. lpp.
               
               
                  
                     (80)
                  
                        OV C 189, 5.6.2019., 4.–14. lpp.
               
               
                  
                     (81)
                  
                        COM (2021) 455 final.
               
               
                  
                     (82)
                  
                        COM (2020) 274 final.
               
               
                  
                     (83)
                  
                        OV C 417, 2.12.2020., 1.–16. lpp.
               
               
                  
                     (84)
                  
                        COM (2020) 624 final.
               
               
                  
                     (85)
                  
                        Eiropas dzimumu līdztiesības stratēģija 2020.–2025. gadam (2020. gads), ES rasisma apkarošanas rīcības plāns 2020.–2025. gadam, ES romu līdztiesības, iekļaušanas un līdzdalības stratēģiskais satvars 2020.–2030. gadam (2020. gads) un saistītie Padomes ieteikumi (2021. gads), LGBTIK līdztiesības stratēģija 2020.–2025. gadam (2020. gads), Rīcības plāns par integrāciju un iekļaušanu 2021.–2027. gadam (2020. gads), Personu ar invaliditāti tiesību stratēģija 2021.–2030. gadam (2021. gads), ES stratēģija antisemītisma apkarošanai un ebreju dzīvesvides atbalstam (2021. gads).
               
               
                  
                     (86)
                  
                        OV C 372, 4.11.2020., 1.–9. lpp.
               
               
                  
                     (87)
                  
                        Sk. https://ec.europa.eu/social/main.jsp?catId=1549&langId=lv.
               
               
                  
                     (88)
                  
                        Sk. definīciju pievienotajā Komisijas dienestu darba dokumentā.
               
            
      
    ---documentbreak--- 
      
         
               EIROPAS KOMISIJA
            Briselē, 30.6.2022
            COM(2022) 316 final
            
            PIELIKUMS
            dokumentam
            PriekšlikumsPADOMES IETEIKUMS
            Ceļi uz panākumiem skolā
            {SWD(2022) 176 final}
            
               
         
         
            
               PIELIKUMS 
            
            
               Politikas satvars panākumiem skolā
            
            
               Šis politikas satvars ir paredzēts panākumu uzlabošanai skolā visiem izglītojamajiem neatkarīgi no to personīgajām iezīmēm, ģimenes, kultūras un sociālekonomiskajiem apstākļiem. Tajā noteikti galvenie nosacījumi un pasākumi, kuru mērķis ir samazināt priekšlaicīgu izglītības pārtraukšanu un nesekmīgu pamatprasmju apguvi. Tas pamatojas uz plašu un iekļaujošu pieeju panākumiem skolā, kas nozīmē, ka tiek ņemti vērā ne tikai akadēmiskie rezultāti, bet arī tādi elementi kā personīgā, sociālā un emocionālā attīstība un izglītojamo labbūtība skolā. Tajā izklāstīti vairāki vispārēji apstākļi (1. un 2. punkts) un skolā un sistēmas līmenī īstenojamo darbību kopums.
            
            
               (1)Lai nodrošinātu panākumus skolā visiem izglītojamajiem neatkarīgi no to personīgajām iezīmēm, ģimenes, kultūras un sociālekonomiskajiem apstākļiem, ir vajadzīga integrēta un visaptveroša stratēģija panākumu nodrošināšanai skolā atbilstošā politikas līmenī (valsts, reģionālā, vietējā) saskaņā ar izglītības un mācību sistēmas struktūru. Šāda stratēģijā ir ietverts vismaz turpmāk norādītais. 
            
            
               (a)Koordinācijas nodrošināšana ar dažādām politikas jomām (piemēram, veselības aprūpi, sociālajiem pakalpojumiem, nodarbinātību, mājokļu jomu, tieslietām, bēgļu un citu migrantu iekļaušanu, nediskrimināciju) un ilgstošas sadarbības veidošana starp dažādiem izglītības un mācību sistēmas pārvaldības līmeņiem, kā arī sistemātiska dialoga uzturēšana ar visām attiecīgajām ieinteresētajām personām (kas ietver izglītojamos, vecākus un ģimenes, kā arī personas, kuras pārstāv marginalizētāku grupu viedokļus) no plānošanas posma līdz pat īstenošanai un izvērtēšanai.
            
            
               (b)Līdzsvarots, saskaņots un koordinēts politikas pasākumu kopums, kas apvieno profilaksi, intervenci un kompensēšanu, īpašu uzmanību pievēršot preventīviem un intervences pasākumiem. 
            
            
               (c)Valsts, reģionālu un vietēju stratēģisku pieeju (pēc vajadzības) izglītības un mācību priekšlaicīgas pārtraukšanas novēršanai integrēšana pieejās, kuru mērķis ir sekmēt pamatprasmes, novērst iebiedēšanu un kiberiebiedēšanu (kas ietver ar dzimumu saistītu iebiedēšanu un seksuālu uzmākšanos) un sekmēt labbūtību.
            
            
               (d)Iekļaujošā vidē vispārēju skolas līmeņa pasākumu, kas paredzēti visiem izglītojamajiem, sistemātiska apvienošana ar mērķtiecīgiem pasākumiem, kas paredzēti dažiem izglītojamajiem vai tādu izglītojamo grupām, kuriem ir līdzīgas vajadzības vai vidējs risks, un ar pielāgotākiem pasākumiem tiem, kam ir sarežģītas vai hroniskas vajadzības un visaugstākais risks.
            
            
               (e)Īpašas uzmanības pievēršana bērniem un jauniešiem, kas pakļauti diskriminācijas vai nelabvēlīgas vides riskam, nodrošinot starpnozaru pieeju un pienācīgus pasākumus riskam pakļautām grupām, piemēram, bērniem sociālekonomiski nelabvēlīgā situācijā, migrantiem vai romiem, bēgļiem, izglītojamajiem ar redzamu vai neredzamu invaliditāti, kas ietver ilgtermiņa fiziskus, garīgus, intelektuālus vai sensorus traucējumus, izglītojamajiem ar īpašām izglītības vajadzībām vai garīgās veselības problēmām.
            
            
               (f)Īpašas uzmanības pievēršana dzimumu nelīdztiesības identificēšanai izglītībā un mācībās, cita starpā pastiprināti uzraugot zēnu un meiteņu sniegumu, kā arī pēc vajadzības īstenojot konkrētus pasākumus.
            
            
               (g)Pamatošanās uz pierādījumiem, ko nodrošina stabilas datu vākšanas un uzraudzības sistēmas (sk. turpmāk 2. punktu) un atbalsta jaunākie kvantitatīvie un kvalitatīvie pētījumi, ņemot vērā pierādīti veiksmīgu praksi un rīkus, lai palīdzētu visiem izglītojamajiem gūt sekmes izglītībā. Tas ietver iedvesmošanos no Eiropas līmenī nodrošinātiem materiāliem, piemēram, Eiropas rīkkopas skolām
                  1
               , Iedvesmojošas prakses apkopojuma par iekļaujošu un pilsonisku izglītību
                  2
                un Cedefop PIA rīkkopas, kas paredzēta izglītības un mācību priekšlaicīgas pārtraukšanas problēmu risināšanai
                  3
               , mūžilgas karjeras atbalsta sistēmu un prakšu krājuma (Inventory of lifelong guidance systems and practices)
                  4
               .
            
            
               (h)Samērīgu resursu piešķiršana, kas ietver valsts un ES līdzekļu izmantošanu, kā arī cita veida atbalstu reformām un ieguldījumiem izglītības rīkos, infrastruktūrā un pedagoģijā (jo īpaši Erasmus+, Atveseļošanas un noturības mehānismu, Eiropas Sociālo fondu+, Eiropas Reģionālās attīstības fondu, programmu “Digitālā Eiropa”, programmu “Apvārsnis Eiropa”, tehniskā atbalsta instrumentu, Patvēruma, migrācijas un integrācijas fondu, Eiropas infrastruktūras savienošanas instrumentu finansēšanas shēmas (CEF2)). 
            
            
               (i)Īstenošanas plāns ar skaidriem mērķiem un atskaites punktiem, uzraudzības un izvērtēšanas plāns un koordinācijas mehānisma vai struktūras izveidošana valsts situācijai atbilstošā līmenī, lai sekmētu sadarbību un atbalsta sniegšanu un ļautu veikt uzraudzību, izvērtēšanu un politikas pārskatu.
            
            
               (2)Lai integrētā stratēģija būtu efektīva, tā jāizstrādā, pamatojoties uz stabilām datu apkopošanas un uzraudzības sistēmām: 
            
            
               (a)kurām jānodrošina iespēja veikt darbības jomas analīzi visos politikas līmeņos (valsts, reģionālā un vietējā), nesekmības un izglītības un mācību priekšlaicīgas pārtraukšanas biežuma un iespējamo iemeslu analīzi, tostarp apkopot marginalizētu izglītojamo un viņu ģimenes locekļu viedokļus;
            
            
               (b)kuras varētu izmantot, lai izstrādātu un virzītu politikas izstrādi, uzraudzītu īstenošanu un izvērtētu pieņemto pasākumu efektivitāti un lietderību;
            
            
               (c)kurām būtu jānodrošina iespēja agrīni atklāt un noteikt riskam pakļautus izglītojamos vai izglītību un mācības priekšlaicīgi pārtraukušos izglītojamos, lai nodrošinātu savlaicīgu un atbilstošu atbalstu bez šādu izglītojamo stigmatizēšanas un kategorizēšanas;
            
            
               (d)kuras nodrošinātu pamatu efektīvu norādījumu izstrādei un atbalsta sniegšanai skolām.
            
            
               Ideālā gadījumā datiem un informācijai būtu jāaptver visi līmeņi (pirmsskolas izglītība un aprūpe, pamatskola un vidusskola) un visi izglītības un mācību veidi, jābūt pieejamiem dažādos politikas līmeņos un jāatbilst tiesību aktiem par persondatu aizsardzību. Vajadzības gadījumā būtu jāapkopo kvantitatīva un kvalitatīva informācija ar augstu sadalīšanas līmeni (piemēram, par dzimumu, sociālekonomisko situāciju, migrantu vai romu izcelsmi un reģionālām atšķirībām), kā arī par plašu tādu faktoru klāstu, kuriem ir negatīva vai pozitīva ietekme uz mācību rezultātiem (piemēram, iesaiste pirmsskolas izglītībā un aprūpē, mācību apmeklējums, iesaiste mācīšanās procesos, pamatprasmju apguve, labbūtība skolā, garīgā veselība, piederības izjūta, uzvedības problēmas, diskriminācijas pieredze utt.).
            
         
         
            
               (3)Ir identificēti turpmāk norādītie paraugprakses piemēri, kuri palīdz atbalstīt izglītojamos un kuru sekmīga īstenošana lielā mērā ir atkarīga no visu iesaistīto dalībnieku (skolu vadītāju, skolotāju, pasniedzēju vai cita attiecīgā personāla) apņēmības valsts, reģionālā, vietējā un skolas līmenī atbilstoši izglītības un mācību sistēmas struktūrai.
            
            
               Preventīvie pasākumi 
            
            
               (a)Nodrošināt attīstības problēmu, valodas kompetenču un īpašās izglītības vajadzību, tostarp sociālo un emocionālo grūtību, agrīnu identificēšanu, kā arī tādu izglītojamo agrīnu atklāšanu, kam ir nesekmības un skolas pamešanas risks, vienlaikus izvairoties no stigmatizēšanas un kategorizēšanas. 
            
            
               (b)Izstrādāt mācību programmu, kas ir vērsta uz izglītojamo un pamatojas uz iekļaujošām un attiecības veidojošām pedagoģijas metodēm un ļauj ieviest daudzveidīgas un personalizētas mācīšanas un mācīšanās formas. Attiecīgā gadījumā būtu jāapsver mācību materiālu izveide kopā ar bērniem un jauniešiem, jo īpaši saistībā ar materiāliem iebiedēšanas novēršanai, sociālai un emocionālai izglītībai, konfliktu risināšanai un aizspriedumu pārvarēšanai.
            
            
               (c)Sākot no pirmsskolas izglītības un aprūpes un beidzot ar vidējo izglītību un mācībām, mācību programmā iekļaut sociālo un emocionālo izglītību, mācības par iebiedēšanas novēršanu un garīgo un fizisko veselību. 
            
            
               (d)Stiprināt mācību procesā izmantotās valodas(-u) kompetenci, vienlaikus augstu novērtējot un atbalstot izglītojamo valodu daudzveidību kā pedagoģisku resursu turpmākām mācībām un izglītības rezultātu sasniegšanai. Tas, piemēram, var ietver iepriekšēju valodas zināšanu novērtējumu, spēcīgu atbalstu izglītojamā dzimtajā valodā un mācību valodā; piekļuvi valodas apguves mācībām mājās; atbalsta mehānismus pārejai no uzņemšanas klasēm uz parastajām klasēm, pārejai no viena izglītības līmeņa uz citu. 
            
            
               (e)Īpaši atbalstīt mācību valodas apguvi bēgļiem un migrantiem, kas tikko ieradušies, izmantojot agrīnu iekļaušanu parastās klasēs un mācību programmas apguvē, atbilstošā līmenī sniedzot papildu individuālu atbalstu, lai paātrinātu sociālo un akadēmisko mācīšanos. Pastāvīga piekļuve valodas apguves un akadēmiskajam atbalstam un karjeras konsultācijām, kā arī vecāku iesaiste un starpkultūru izglītība arī var būt nozīmīga. 
            
            
               (f)Sekmēt pedagoģiskas pieejas, kas ir interaktīvas un pamatojas uz pieredzi, lai veidotu izglītojamo autonomiju un atbildību par mācībām un lai dotu tiem iespēju aktīvi iesaistīties kompetenču attīstībā. Šāda pieeja var ietvert kombinētas mācīšanās iespējas (tostarp digitālus resursus, piekļuvi bibliotēkām, laboratorijām, muzejiem, kopienas centriem un dabai), ņemot vērā izglītojamo ar invaliditāti vajadzības, elastīgu un heterogēnu mācību laika un vides organizāciju, starpdisciplināru mācīšanu un mācīšanos, uz sadarbību vērstu mācīšanos un vienaudžu atbalstu, kā arī palīgtehnoloģiju izmantošanu izglītojamajiem ar invaliditāti.
            
            
               (g)Sekmēt novērtēšanas praksi, kas atspoguļo un atbalsta individuālās mācīšanās vajadzības un ceļus, jo īpaši plaši izmantojot formatīvo un pastāvīgo novērtējumu, kā arī apvienojot vairākas digitālas un nedigitālas formas un rīkus (piemēram, portfeļus, savstarpējo un pašnovērtējumu), kas ir iekļaujoši, atbilst kultūras īpatnībām un nodrošina līdzdalību. 
            
            
            
               Intervences pasākumi 
            
            
               (h)Nodrošināt tādu satvaru skolā, kas piedāvā mērķtiecīgu atbalstu visiem izglītojamajiem, kuri saskaras ar grūtībām vai kuriem ir nesekmības risks, izmantojot starpdisciplināru un grupu darba pieeju (piemēram, mentorēšanas shēmas, kas ietver līdzbiedru mentorēšanu, atbalsta personāla piesaisti, papildu mācīšanās laiku mācību gada un/vai brīvlaika laikā, piekļuvi papildu mācību vidēm). 
            
            
               (i)Iekļaujošā un pieejamā vidē piedāvāt uzlabotu, pielāgotu atbalstu izglītojamajiem ar dažādām sarežģītām vajadzībām, kas ietver sociālas, emocionālas un garīgās veselības vajadzības (piemēram, privātstundas, individuālus mācību plānus, speciālista konsultācijas saistībā ar emocionālām problēmām, psihoterapeita konsultācijas, daudzdisciplināras grupas, ģimenes atbalstu). 
            
            
               (j)Nodrošināt risinājumus skolas līmenī vai sadarbībā ar citiem dalībniekiem attiecībā uz izglītojamajiem, kam savas sociālekonomiskās situācijas dēļ ir grūtības nodrošināt pamatvajadzības (piemēram, nav mācību materiālu, ir grūtības nokļūt mācību iestādē, nav pārtikas, uztura un miega deficīts).
            
            
               (k)Nodrošināt mērķtiecīgu finansiālu atbalstu nelabvēlīgā situācijā esošiem izglītojamajiem, lai sekmētu viņu virzību uz vidējo un augstāko izglītības un mācību līmeni un sekmīgu vidējās izglītības apgūšanu, kā rezultātā tiek piešķirta attiecīgā kvalifikācija.
            
            
               (l)Nodrošināt finansēšanas kārtību bēgļiem un migrantu izglītojamajiem, kas nesen ieradušies, lai vajadzības gadījumā dotu piekļuvi mācībām un sagatavošanas nodarbībām un palīdzētu viegli iekļauties visos izglītības un mācību sistēmas līmeņos. 
            
            
               Kombinēti intervences/kompensējošie pasākumi 
            
            
               (m)Sniegt sociālu un emocionālu atbalstu izglītojamajiem, jo īpaši tiem, kam ir slikta bērnības pieredze, trauma un smaga sociālā un emocionālā spriedze, kas kavē viņu iesaisti skolā. Tas varētu ietvert konsultantu un mentoru nozīmības stiprināšanu personāla vidū, lai sekmētu skolēnu piekļuvi garīgās veselības speciālistiem un pakalpojumiem skolās un to tuvumā, kā arī agrīnu intervenci iebiedēšanas upuriem un veicējiem. Radīt savstarpēju un kopienas atbalstu, lai novērstu iebiedēšanu/kiberiebiedēšanu un jebkādas diskriminācijas izpausmes.
            
            
               (n)Nodrošināt piekļuvi vienlīdzīgam, situācijai atbilstošam un pienācīgam atbalstam bēgļiem un jauniem migrantiem, tostarp sociālu un emocionālu atbalstu, lai palīdzētu pārvarēt problēmas, kas saistītas ar posttraumatisko stresu, migrācijas vai integrācijas pieredzi. Proti, sociālais un emocionālais atbalsts būtu jāiekļauj plašākā starpnozaru shēmā, lai ņemtu vērā izglītojamo specifiskās vajadzības, un jāsadarbojas ar sociālajiem un veselības dienestiem, garīgās veselības iestādēm un visiem citiem dienestiem un iestādēm, aktīvi iesaistot šajā procesā izglītojamos un ģimenes. 
            
            
               (o)Sekmēt piekļuvi ārpusklases un ārpusskolas pasākumiem (sporta un mākslas nodarbībām, brīvprātīgajam darbam vai jauniešu darbam utt.) un uzlabot izglītojamo mācīšanās rezultātu dokumentēšanu un validēšanu.
            
         
         
            
               (p)Stiprināt izglītības orientāciju, karjeras virzību un konsultācijas, kā arī karjeras izglītību, lai sekmētu karjeras vadības prasmju un kompetenču ieguvi. Tam būtu jāiekļauj mācību un ārpusskolas darbības, piemēram, mācības darba vidē, darba vietu apmeklējumus, profesiju ēnošanu, karjeras spēles vai ievadkursus.
            
            
               (4)Skolu vadītājiem skolotājiem, pasniedzējiem un citam personālam ir galvenā nozīme šajā stratēģijā. Šā sarežģītā pienākuma izpildei viņiem nepieciešams atbalsts un attiecīga sagatavotība, lai saprastu un novērstu nevienlīdzību izglītības jomā, nesekmību un saiknes zaudēšanu. Lai nodrošinātu nepieciešamās zināšanas, prasmes un kompetences, minētā sasniegšanai ir arī vajadzīgi atbilstoši darba apstākļi gan laika, gan telpas, gan līdzekļu ziņā. Tika identificēta šāda paraugprakse.
            
            
               Preventīvie pasākumi
            
            
               (a)Integrēt iekļaušanas, vienlīdzības un daudzveidības jautājumus, izpratni par nesekmību un saiknes zaudēšanu, kā arī labbūtību, garīgo veselību un iebiedēšanas novēršanu visās skolotāju sākotnējās izglītības programmās.
            
            
               (b)Pārliecināties, ka kvalitatīva, pētījumos pamatota skolotāju sākotnējā izglītība un profesionālā tālākizglītība sagatavo skolu vadītājus, skolotājus, pasniedzējus un citu akadēmisko personālu:
            
            
               ·izprast risku un aizsardzības faktorus, kam varētu būt ietekme uz akadēmiskajiem rezultātiem, saiknes zaudēšanu vai priekšlaicīgu izglītības un mācību pārtraukšanu, kā arī sociāli emocionālām un uzvedības grūtībām;
            
            
               ·izprast labbūtību, invaliditāti un garīgās veselības problēmas, kas ietver posttraumatisko stresu, un atbalstīt izglītojamo sociālās un emocionālās kompetences;
            
            
               ·attīstīt kompetences, lai mācītu daudzvalodu un daudzkultūru vidē; 
            
            
               ·atzīt un mazināt dzimumu stereotipus mācīšanas un mācīšanās laikā (ieskaitot zemas gaidas par zēnu sekmēm) un izveidot dzimumsensitīvu mācīšanas praksi, kas labāk sekmē zēnu un meiteņu motivēšanu un iesaistīšanu;
            
            
               ·atzīt un novērst dažāda veida mācīšanās grūtības;
            
            
               ·izmantot sadarbības praksi un strādāt daudzdisciplinārās grupās skolā un ar ārējiem partneriem; 
            
            
               ·pēc vajadzības izmantot dažādas pieejas, rīkus un vides mācībām un aktīvi īstenot kombinēto mācīšanos, apvienojot iekštelpu un ārtelpu darbības, individuālu un grupas mācīšanu un mācīšanos, digitālus un nedigitālus resursus utt.; 
            
            
               ·izmantot formatīva vērtējuma metodes un rīkus mācīšanas un mācīšanās laikā; 
            
            
               ·sekmēt pozitīvu mācīšanās klimatu, izmantojot klases pārvaldību, iebiedēšanas novēršanu un konfliktu risināšanas stratēģijas, un veidot uzticības pilnas attiecības ar izglītojamajiem, vecākiem, ģimenēm un aprūpētājiem, jo īpaši tiem, kas ir no nelabvēlīgākā situācijā esošam grupām.
            
            
               (c)Nodrošināt stimulus skolotājiem, pasniedzējiem, skolu vadītājiem un citam akadēmiskajam personālam strādāt skolās, kurās ir liels skaits skolēnu, kas dzīvo nelabvēlīgā sociālekonomiskā situācijā. Iedrošināt studējošus skolotājus sākt darbu šādās skolās. 
            
            
               (d)Nodrošināt, ka viss profesionālajā izglītībā un mācību un karjeras konsultāciju sniegšanā iesaistītais personāls ir mācīts un kvalificēts un tam ir piekļuve sākotnējai un turpmākai izglītībai.
            
            
               (e)Atbalstīt skolotāju, pasniedzēju, skolu vadītāju un cita skolas personāla labbūtību, tostarp pienācīgus darba apstākļus, kvalitatīvu sākotnējo izglītību un turpmāko profesionālo pilnveidi, piekļuvi atbalsta un garīgās veselības speciālistiem un pakalpojumiem, sadarbību un kolēģu atbalstu.
            
            
               Intervences pasākumi
            
            
               (f)Sekmēt personāla apmaiņu, savstarpējo mācīšanos un līdzbiedru atbalstu skolotāju, pasniedzēju un cita izglītības personāla un speciālistu starpā, izmantojot tīklošanas pasākumus, seminārus un vairāku profesiju mācību kopienas, kā arī piekļuvi īpašo zināšanu centriem un atbilstošiem resursiem, kas var palīdzēt pielāgot mācīšanu un mācīšanos visu izglītojamo specifiskajām vajadzībām. Proti, nodrošināt piekļuvi specializētiem resursu centriem vai konsultāciju komandām, kas var sniegt nepieciešamos rīkus un pedagoģiskās metodes, lai atbalstītu bēgļus un nesen ieceļojušos izglītojamos migrantus un strādātu vairākās vietās un skolās.
            
            
               (g)Pētīt, kā alternatīvi ceļi uz skolotāja profesiju var sekmēt lielāku akadēmiskā personāla daudzveidību un atvērt durvis uz skolotāja profesiju personām ar dažādu izcelsmi, tostarp kandidātiem, kas paši saskārušies ar sociālekonomiskām grūtībām. 
            
         
         
            
               (5)Lai uzlabotu visu izglītojamo sekmes skolā, īpaši efektīvas izrādījušās visas skolas pieejas, kuru ietvaros visi skolas kopienas locekļi (skolu vadītāji, skolotāji, pasniedzēji un cits akadēmiskais personāls, izglītojamie, vecāki un ģimenes), kā arī plašs ieinteresēto personu loks (sociālie un veselības aprūpes dienesti, jauniešu dienesti, ielu sociālā darba darbinieki, psihologi, logopēdi, konsultanti, vietējās iestādes, NVO, uzņēmēji, biedrības, brīvprātīgie utt.) un sabiedrība kopumā aktīvi iesaistās un sadarbojas. Sekmīga politika var ietvert turpmāk izklāstīto. 
            
            
               Preventīvie pasākumi
            
            
               (a)Nodrošināt skolu vadītājiem un valdei pietiekamu autonomijas līmeni lēmumu pieņemšanā, ko papildina stingra pārskatatbildība. 
            
            
               (b)Nodrošināt, ka centieni ikvienam garantēt panākumus skolā un labbūtību (tostarp iebiedēšanas un diskriminācijas novēršanu, dzimumsensitivitāti un veselības problēmu risināšanu) ir iekļauti skolas plānošanas un pārvaldības procesos (skolas attīstības plānos, darbības moto, gada vai daudzgadu pedagoģiskajos plānos utt.), kā arī iedrošināt skolas izstrādāt, uzraudzīt un novērtēt konkrētus iekļaušanas plānus. 
            
            
               (c)Nodrošināt, ka iekšēji un ārēji kvalitātes nodrošināšanas mehānismi ir paredzēti ikviena izglītojamā labbūtības garantēšanai un iespējām gūt panākumus skolā un ietver mērķus un rādītājus, kas attiecas arī uz tādiem jautājumiem kā mācību klimats, iebiedēšana un labbūtība. Nodrošināt, ka ārēja izvērtējuma/pārbaudes rezultātā pārbaudītās skolas saņemtu ieteikumus un atbalstu, palīdzību skolas pašvērtējuma izstrādē un tiktu sekmēta pašizvērtējuma kultūru, kā arī uzlabota iekļaušanas un labbūtības stratēģija un prakse.
            
            
               (d)Radīt profesionālās pilnveides iespējas un vadlīnijas, lai palīdzētu skolu vadītājiem veikt organizatoriskās pārmaiņas un sekmēt iekļaujošu praksi.
            
            
               (e)Veicināt uz līdzdalību vērstu un demokrātisku skolas vidi, kurā skolēni tiek iesaistīti lēmumu pieņemšanā skolā un klasē un tiek izmantotas līdzdalības metodes, kas pielāgotas bērniem un jauniešiem, tostarp no marginalizētām grupām.
            
            
               (f)Sekmēt skolas kultūru, kurā tiek augstu vērtēta daudzveidība, sekmēta izglītojamo labbūtība, veicināta viņu piederības izjūta un veidota droša vide dialogam par pretrunīgiem jautājumiem. 
            
            
               Kombinēti preventīvie un intervences pasākumi
            
            
               (g)Iedrošināt īstenot sadarbības un daudzdisciplināru praksi skolā un partnerības ar vietējiem dienestiem, sociālā darba un veselības aprūpes speciālistiem, uzņēmumiem un visu kopienu. 
            
            
               (h)Veicināt skolu kā kopienas mūžizglītības centru pastāvēšanu, kur izglītība un sociālā dzīve ir cieši saistītas ar norisēm vietējā apkaimē un kur kopiena uzņemas kopēju atbildību par skolu kā par mācīšanās vietu.
            
            
               (i)Sekmēt tīklošanu starp skolām, kā arī dažādu profesiju mācību kopienas vietējā, reģionālā, valsts un starptautiskā līmenī, lai veicinātu savstarpējo mācīšanos. Mudināt skolas izmantot resursus, kas pieejami Eiropas rīkkopā skolām, Iedvesmojošas prakses apkopojumā par iekļaujošu un pilsonisku izglītību un Cedefop PIA rīkkopā, kas paredzēta izglītības un mācību priekšlaicīgas pārtraukšanas problēmu risināšanai. 
            
            
               (j)Sekmēt “valodas izpratni” skolās un to apkārtnē, mudinot ikvienu pārdomāt normas, vērtības un attieksmi pret valodu un kultūras daudzveidību, tostarp uzzināt par visām skolas kopienā izmantotajām valodām, iesaistīt vecākus un ģimenes locekļus, aprūpētājus un plašāku sabiedrību valodu izglītībā, veidot dažādu valodu resursu bibliotēkas un veicināt pēcskolas valodas pasākumus.
            
            
               (k)Atbalstīt skolas, lai tās varētu izstrādāt efektīvu praksi, kas iekļaujama ikvienā valodas mācīšanas procesa posmā saistībā ar nesen ieceļojušiem migrantiem (arī bēgļiem), tostarp uzņemšanā un novērtēšanā (piemēram, veicot visaptverošu, daudzdimensiju pratības, valodas un citu galveno kompetenču novērtēšanu), iekārtošanā un reģistrēšanā skolā (piemēram, pēc vajadzības nodrošinot laikā ierobežotas sākotnējās sagatavošanas nodarbības un sniedzot sociālu un akadēmisku atbalstu, lai sekmētu netraucētu pāreju uz parasto izglītību), uzraudzībā (lai novērstu migrantu izglītojamo ģeogrāfisko segregāciju skolas noteikto iestāšanās un uzņemšanas kritēriju dēļ).
            
            
               (l)Sekmēt efektīvu saziņu un sadarbību ar vecākiem, likumiskajiem aizbildņiem un ģimenes locekļiem saistībā ar bērnu sekmēm skolā un labbūtību, tostarp izmantot arī vietējās kopienas kultūras starpnieku palīdzību. Iesaistīt vecākus, ģimeni un likumiskos aizbildņus mācību un ārpusskolas pasākumos (piemēram, brīvprātīgo darbā klasē, lasīšanas un mājasdarbu pulciņos, skolas bibliotēkas darbā un pēcskolas programmās, kā arī darba pulciņos, darba tirgos, pasākumos darba vietā, došanos uz karjeras centriem utt.).
            
            
               (m)Sekmēt vecāku un ģimenes aktīvu iesaisti lēmumu pieņemšanā skolā, kas ietver arī lēmumus par mācību programmu, plānošanu un novērtēšanu, labbūtību un garīgās veselības programmām, sociālo un emocionālo izglītību, karjeras konsultācijām; sekmēt un atbalstīt vecāku no marginalizētām sociālekonomiskajām grupām iesaisti. 
            
            
               (n)Atbalstīt vecāku iesaisti bērnu lasīšanas un matemātikas agrīno prasmju apgūšanā, piemēram, izmantojot grāmatu nodrošināšanas mājās shēmas, ģimenes lasītprasmes iniciatīvas utt. Kopā ar vietējiem dienestiem un NVO palielināt iespējas ģimenes mācībām un vecāku izglītībai, jo īpaši tad, ja šīm personām ir zems izglītības līmenis un nabadzības risks. 
            
            
               (o)Sniegt papildu atbalstu skolām, kas atrodas nelabvēlīgos sociālekonomiskajos rajonos un kur ir daudz skolēnu no marginalizētām grupām. Tas varētu nozīmēt, ka šādās skolās, ja nepieciešams, tiek samazināts skolēnu skaits uz vienu skolotāju, kā arī tiek mērķtiecīgi nodrošināti materiāli, aprīkojums un infrastruktūra.
            
            
               (6)Lai sekmētu veiksmīgu izglītības apguvi visiem izglītojamajiem, ir būtiski iejaukties tajās sistēmas līmeņa funkcijās, kas var dažādi ietekmēt vienlīdzību un iekļaušanu izglītībā un mācībās. Turpmāk norādītos strukturālos pasākumus var apsvērt, kad tiek izstrādāta integrēta un visaptveroša stratēģija.
            
            
               (a)Nodrošināt vispārēju, vienlīdzīgu piekļuvi finansiāli pieejamai, kvalitatīvai un pirmsskolas izglītībai un aprūpei, kurā nodarbināts pietiekams personāla skaits un kura var uzlabot bērnu labbūtību un kognitīvo, kā arī plašāku sociāli un emocionālu attīstību, tādējādi nodrošinot bērniem nepieciešamo pamatu panākumu gūšanai izglītībā un dzīvē. 
            
         
         
            
               (b)Stiprināt kvalitatīvu, pievilcīgu un elastīgu profesionālo izglītību un mācības, kas apvieno profesionālo prasmju un galveno kompetenču apgūšanu. 
            
            
               (c)Sekmēt aktīvu segregācijas novēršanas politiku, jo īpaši izstrādāt tādus uzņemšanas noteikumus, kas ļauj veidot daudzveidīgu skolas sastāvu un politiku, kura vērsta uz mācību kvalitāti, kā arī uzlabot informētību par to, ka daudzveidība klasē var uzlabot izglītības rezultātus visiem izglītojamajiem. 
            
            
               (d)Atbalstīt izglītojamo ar invaliditāti iekļaušanu parastās skolās un sniegt efektīvu atbalstu attiecīgi mācītiem pedagogiem un citam izglītības personālam/konsultantiem vai veselības aprūpes speciālistiem. Papildus būtu jānodrošina, ka tiek novērsti fiziski šķēršļi skolas vidē, ir atbilstoša formāta mācību materiāli un tiek piedāvātas dažādotas mācīšanas un mācīšanās pieejas.
            
            
               (e)Cik vien iespējams, izvairīties no atkārtotas mācīšanās vienā un tajā pašā klasē un tā vietā izmantot instrumentus, kas jau agrīnā posmā ļauj uzraudzīt un atzīmēt bērnu un jauniešu mācību vajadzības un grūtības, kā arī atbilstoši piedāvāt mērķtiecīgu un pielāgotāku atbalstu. 
            
            
               (f)Atrast alternatīvas agrīnai izglītojamo diferencēšanai, lai sekmētu pozitīvu mijiedarbību starp izglītojamajiem ar dažādu spēju līmeni daudzveidīgās grupās un samazinātu sociālekonomiskās situācijas ietekmi uz izglītojamo rezultātiem akadēmiskās segregācijas dēļ. 
            
            
               (g)Palielināt izglītības ceļu elastību un caurlaidību, piemēram, veidojot moduļu kursus, piedāvājot profesionāli orientētus kursus vai sekmējot elastību saistībā ar ilgumu un iestāšanās brīdi. Sekmēt pāreju no viena izglītības līmeņa un veida uz citu, kā arī no skolas uz nodarbinātību, kas ietver atzīšanas un apstiprināšanas kārtību, kvalificētu praktiķu sniegtas karjeras konsultācijas un aktīvu sadarbību ar ieinteresētajām personām, tostarp uzņēmumiem. 
            
            
               (h)Piedāvāt ceļus atpakaļ uz parasto izglītību un mācībām un nodrošināt brīvu piekļuvi kvalitatīvām otrās iespējas programmām visiem tiem, kas priekšlaicīgi pārtraukuši izglītību un mācības; to varētu piedāvāt arī kā daļu no Garantijas jauniešiem.
            
         
         
            
                  
                     (1)
                  
                        
                  https://www.schooleducationgateway.eu/en/pub/resources/toolkitsforschools.htm
               
               
                  
                     (2)
                  
                        
                  https://op.europa.eu/lv/publication-detail/-/publication/2edab132-7fbe-11eb-9ac9-01aa75ed71a1
               
               
                  
                     (3)
                  
                        
                  https://www.cedefop.europa.eu/en/toolkits/vet-toolkit-tackling-early-leaving
               
               
                  
                     (4)
                  
                        
                  https://www.cedefop.europa.eu/en/publications-and-resources/country-reports/inventory-lifelong-guidance-systems-and-practices